**ОДОБРИЛ:**



**СИСТЕМА ЗА УПРАВЛЕНИЕ И КОНТРОЛ**

**НА**

**ПЛАНА ЗА ВЪЗСТАНОВЯВАНЕ И УСТОЙЧИВОСТ**

**НА РЕПУБЛИКА БЪЛГАРИЯ**

**Версия № 2**

**Септември 2024 г.**

**Списък на използвани съкращения**

АФКОС Дирекция „Защита на финансовите интереси на Европейския съюз“ (АФКОС), МВР

ДНФ Дирекция „Национален фонд“, МФ

ДЕВП Дирекция „Европейски въпроси и политики“, МФ

ДЦКЗ Дирекция „Централно координационно звено“, МФ

ЕК Европейска комисия

ЕС Европейски съюз

ЗДФИ Закон за държавната финансова инспекция

ЗМИП Закон за мерките срещу изпирането на пари

ЗС Закон за счетоводството

ЗОП Закон за обществените поръчки

ЗПФ Закон за публичните финанси

ЗФУКПС Закон за финансовото управление и контрол в публичния сектор

ИА ОСЕС Изпълнителна агенция „Одит на средствата от ЕС“

ИС за ПВУ Информационна система за Плана за възстановяване и устойчивост

КЛ Контролен лист

КП Краен получател/крайни получатели

МВУ Механизъм за възстановяване и устойчивост

МС Министерски съвет

МФ Министерство на финансите

ПВУ План за възстановяване и устойчивост

ПМС Постановление на Министерския съвет

ППЗДФИ Правилник за прилагане на Закона за държавната финансова инспекция

ППЗОП Правилник за прилагане на Закона за обществените поръчки

РМВУ Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост

РМС Решение на Министерския съвет

СЕБРА Система за електронни бюджетни разплащания

СН Структура за наблюдение

СНД Структура за наблюдение и докладване

СУК Система за управление и контрол

ФТО Финансово-технически отчет

**СЪДЪРЖАНИЕ**

[**РАЗДЕЛ 1 – ПРАВНА И ИНСТИТУЦИОНАЛНА РАМКА, ОБЩИ ВЪПРОСИ** 6](#_Toc136270872)

[**1.1. Обща информация** 6](#_Toc136270873)

[**1.2. Правна рамка** 6](#_Toc136270874)

[**1.3. Институционална рамка на национално равнище** 8](#_Toc136270875)

[**РАЗДЕЛ 2 – ПРЕДОСТАВЯНЕ НА СРЕДСТВА ПО МВУ** 9](#_Toc136270876)

[**РАЗДЕЛ 3 – ИЗПЪЛНЕНИЕ, ОТЧИТАНЕ И КОНТРОЛ НА ИНВЕСТИЦИИ** 10](#_Toc136270877)

[**3.1. Крайни получатели** 10](#_Toc136270878)

[3.1.1. Планиране на средства от КП 11](#_Toc136270879)

[3.1.2. Осигуряване на финансиране за плащания, дължими от КП по инвестициите/ проектите 11](#_Toc136270880)

[3.1.2.1. Осигуряване на финансиране от дирекция „Национален фонд“ за плащания от КП по оперативно споразумение 12](#_Toc136270881)

[3.1.2.2. Осигуряване на финансиране от СНД за плащания от КП по договори за финансиране 13](#_Toc136270882)

[3.1.3. Представяне на ФТО от КП по инвестициите 14](#_Toc136270883)

[3.1.3.1. Представяне на ФТО от КП към дирекция „Национален фонд“ съгласно оперативното споразумение 14](#_Toc136270884)

[3.1.3.2. Представяне на ФТО от КП към СНД съгласно договора за финансиране 15](#_Toc136270885)

[**3.2.** **Структури за наблюдение и докладване (СНД)** 16](#_Toc136270886)

[3.2.1. Сключване от СНД на договори за финансиране с КП 16](#_Toc136270887)

[3.2.2. Планиране на средствата от СНД 17](#_Toc136270888)

[3.2.3. Осъществяване на предварителен и последващ контрол на процедури за обществени поръчки от СНД 17](#_Toc136270889)

[3.2.4. Осигуряване на финансиране на КП от СНД 17](#_Toc136270890)

[3.2.5. Процедура за проверка на ФТО на КП от СНД 17](#_Toc136270891)

[3.2.6. Одобрение на ФТО и изготвяне на обобщен ФТО от СНД 18](#_Toc136270892)

[3.2.7. Счетоводна отчетност 18](#_Toc136270893)

[3.2.8. Извършване на проверки на място 19](#_Toc136270894)

[**3.3. Структури за наблюдение (СН)** 20](#_Toc136270895)

[**3.4. Дейности, изпълнявани от дирекция „Национален фонд“** 20](#_Toc136270896)

[**3.4.1. Планиране на средствата от ДНФ** 20](#_Toc136270897)

[**3.4.2. Осъществяване на предварителен и последващ контрол на процедури за обществени поръчки от ДНФ** 21](#_Toc136270898)

[**3.4.3. Осигуряване на финансиране от ДНФ на СНД/КП съгласно оперативните споразумения** 21](#_Toc136270899)

[**3.4.3.1. Осигуряване на лимити от ДНФ на СНД** 21](#_Toc136270900)

[**3.4.3.2. Осигуряване на финансиране от ДНФ на КП** 21](#_Toc136270901)

[**3.4.4. Проверка и одобрение на ФТО представен от КП на ДНФ** 21](#_Toc136270902)

[**3.4.5 Проверка на представен от СНД на ДНФ обобщен ФТО** 22](#_Toc136270903)

[**3.4.6. Извършване на проверки на място** 23](#_Toc136270904)

[**3.5. Дейности, изпълнявани от дирекция ЦКЗ по отношение на инвестициите** 24](#_Toc136270905)

[**РАЗДЕЛ 4 – ИЗПЪЛНЕНИЕ, ОТЧИТАНЕ И КОНТРОЛ НА РЕФОРМИ** 24](#_Toc136270906)

[**РАЗДЕЛ 5 – ФИНАНСОВО УПРАВЛЕНИЕ И СЧЕТОВОДНА ОТЧЕТНОСT В ДНФ** 25](#_Toc136270907)

[**5.1. Банково обслужване, сметки и кодове в СЕБРА** 25](#_Toc136270908)

[**5.2. Получаване на средства от ЕК** 26](#_Toc136270909)

[**5.3. Счетоводна отчетност и счетоводна система** 26](#_Toc136270910)

[**РАЗДЕЛ 6 – ЗАЩИТА НА ФИНАНСОВИТЕ ИНТЕРЕСИ** 28](#_Toc136270911)

[**6.1. Сериозни нередности (измама, корупция и конфликт на интереси)** 29](#_Toc136270912)

[**6.1.1. Дейности за предотвратяване на измама, корупция и конфликт на интереси** 30](#_Toc136270913)

[**6.1.2. Установяване на случаи на сериозни нередности** 31](#_Toc136270914)

[**6.1.3. Корективни действия при сериозни нередности** 32](#_Toc136270915)

[**6.1.4. Разследване** 32](#_Toc136270916)

[**6.2. Специфични дейности, свързани с проверка за двойно финансиране** 32](#_Toc136270917)

[**6.3. Установяване на пропуски при прилагане на принципа на добро финансово управление** 34](#_Toc136270918)

[**РАЗДЕЛ 7 – СПИРАНЕ НА ПЛАЩАНИЯ И РЕД ЗА ВЪЗСТАНОВЯВАНЕ НА НЕПРАВОМЕРНИ СРЕДСТВА** 34](#_Toc136270919)

[**7.1. Спиране на плащания** 34](#_Toc136270920)

[**7.2. Възстановяване на средства от КП** 34](#_Toc136270921)

[**7.3. Възстановяване на средства от ДНФ към ЕК** 35](#_Toc136270922)

[**РАЗДЕЛ 8 – ОДИТ** 36](#_Toc136270923)

[**8.1. Правомощия на Изпълнителна агенция „Одит на средствата от ЕС“ (ИА ОСЕС/Агенцията/Одитен орган)** 36](#_Toc136270924)

[**8.2. Независимост на Одитния орган** 36](#_Toc136270925)

[**РАЗДЕЛ 9 – ИСКАНЕ ЗА ПЛАЩАНЕ** 39](#_Toc136270926)

[**9.1. Подготовка и изпращане на искане за плащане към ЕК и придружаващите го документи** 39](#_Toc136270927)

[**9.2. Комуникация и координация при изпълнение на ПВУ** 40](#_Toc136270928)

[**9.2.1. Комуникация между органите и структурите, отговорни за изпълнението и контрола на ПВУ на национално ниво** 40](#_Toc136270929)

[**9.2.2. Текуща комуникация с ЕК по изпълнението на етапите и целите** 40](#_Toc136270930)

[**РАЗДЕЛ 10 – ДОКЛАДВАНЕ КЪМ ЕК** 42](#_Toc136270931)

[**10.1. Докладване на напредъка в изпълнението на ПВУ в рамките на европейския семестър** 42](#_Toc136270932)

[**10.2. Докладване на ЕК на общите индикатори** 42](#_Toc136270933)

[**10.3. Докладване на финансиране от други фондове на ЕС** 43](#_Toc136270934)

[**РАЗДЕЛ 11 – ИНФОРМАЦИОННИ СИСТЕМИ** 43](#_Toc136270935)

[**11.1. SAP системата на Министерството на финансите** 43](#_Toc136270936)

[**11.2. Информационна система за ПВУ (ИС за ПВУ)** 44](#_Toc136270937)

[**11.3. Връзка между информационните системи** 45](#_Toc136270938)

[**РАЗДЕЛ 12 – ПУБЛИЧНОСТ И ИНФОРМАЦИЯ** 46](#_Toc136270939)

[**РАЗДЕЛ 13 – ИЗМЕНЕНИЕ НА СУК НА ПВУ** 46](#_Toc136270940)

**ПРИЛОЖЕНИЯ**

|  |  |  |
| --- | --- | --- |
|  |  |  |
| Раздел 2 и  Раздел 3 | ***Приложение 1*** | ***Ред и условия за съгласуване и одобрение на инвестиции от ПВУ за съответствие със законодателството в областта на държавните помощи*** |
| Раздел 3 | ***Приложение 2*** | ***КЛ за предварителен контрол на обществени поръчки*** |
|  | ***Приложение 3*** | ***КЛ за последващ контрол на обществени поръчки*** |
|  | ***Приложение 4*** | ***Ред за извършване на предварителен и последващ контрол*** |
|  | ***Приложение 5*** | ***Образец на прогноза за плащане*** |
|  | ***Приложение 6*** | ***КЛ за осигуряване на финансов ресурс за КП-бюджетна организация*** |
|  | ***Приложение 7*** | ***Образец на ФТО*** |
|  | ***Приложение 7а*** | ***Технически отчет за напредъка по реформата*** |
|  | ***Приложение 8*** | ***Образец на обобщен ФТО*** |
|  | ***Приложение 9*** | ***Примерен списък за удостоверяване изпълнението на дейностите и извършването на разходите*** |
|  | ***Приложение 10*** | ***Придружително писмо за изпълнен етап или цел*** |
|  | ***Приложение 11*** | ***KЛ за проверка на ФТО на КП-бюджетна организация*** |
|  | ***Приложение 12*** | ***КЛ за проверка на ФТО на КП-небюджетна организация*** |
|  | ***Приложение 12.1*** | ***КЛ за проверка от ДНФ на обобщен ФТО на СНД*** |
|  | ***Приложение 13*** | ***КЛ за проверка на място*** |
| Раздел 6 | ***Приложение 14*** | ***Декларация за запознаване с определението за нередност, измама и корупция*** |
|  | ***Приложение 15*** | ***Декларация за липса на конфликт на интереси*** |
|  | ***Приложение 16*** | ***Ред за подписване на декларации*** |
|  | ***Приложение 18*** | ***Ред за осъществяване на предварителен контрол чрез системата ARACHNE*** |
|  | ***Приложение 19*** | ***Оценка и управление на риска от измами, корупция, конфликти на интереси и двойно финансиране*** |
|  | ***Приложение 19.1*** | ***Инструмент за оценка и управление на риска от измами, корупция, конфликти на интереси и двойно финансиране*** |
|  | ***Приложение 20*** | ***Ред за разглеждане на сигнали за сериозни нередности*** |
| Раздел 9 | ***Приложение 17*** | ***Таблица за съответствие*** |
| *Образците на документи и контролни листове към настоящата система за управление и контрол са неразделна част от процедурите за изпълнение, отчетност, докладване и контрол на ПВУ. Контролните листове от раздел 3 съдържат задължителни контролни дейности за извършване от участниците в системата за управление и контрол. Възможно е адаптиране на контролните листове от гледна точка на разпределянето, определянето и документирането (подписване от отговорни лица) на проверките на различните нива на контрол на всеки участник – експертно и ръководно, съобразено с конкретната организационна рамка и йерархичните нива на подчиненост на съответния участник.* | | |

# **РАЗДЕЛ 1 – ПРАВНА И ИНСТИТУЦИОНАЛНА РАМКА, ОБЩИ ВЪПРОСИ**

# **Обща информация**

Механизмът за възстановяване и устойчивост (Механизма, МВУ) е инструмент на ЕС, който предлага широка рамка за осигуряване на финансова подкрепа в областта на публичните инвестиции и реформи – безвъзмездно или под формата на заеми. Подкрепата по механизма се предоставя за инвестиции и реформи, по смисъла на Регламент (EС) 2021/241, които са включени в изготвените от държавите членки планове за възстановяване и устойчивост.

Бенефициент на средствата от ЕС по МВУ е Република България в качеството й на държава - членка на ЕС. Средствата от ЕС, които финансират инвестициите и реформите по Механизма, влизат в общите бюджети на държавите членки. Плащанията от страна на ЕК към България не се обосновават с направените разходи, а с отчитането на постигнати ключови етапи и цели. ***По линия на Механизма България получава безвъзмездна финансова подкрепа***. Плащанията от ЕК са на вноски/части в рамките на максималното разпределение на ресурса за България.

Допустими за финансиране по Механизма са дейности, стартирали не по-рано от 01.02.2020 г. **Крайният срок за плащания от ЕК към България е до 31 декември 2026 г.** За да се осигури достатъчно време за оценка и одобрение от страна на ЕК, всички етапи и цели трябва да бъдат постигнати до 31 август 2026 г., с изключение на мерките съгласно член 21в Глави за REPowerEU в плановете за възстановяване и устойчивост от Регламент (ЕС) 2023/435 на Европейския парламент и на Съвета от 27 февруари 2023 година за изменение на Регламент (ЕС) 2021/241 във връзка с главите за REPowerEU в плановете за възстановяване и устойчивост и за изменение на регламенти (ЕС) № 1303/2013, (ЕС) 2021/1060 и (ЕС) 2021/1755 и Директива 2003/87/ЕО.

Изпълнението на МВУ се осъществява в съответствие с Регламент (ЕС) 2021/241 на Европейския парламент и на Съвета от 12.02.2021 г. за създаване на Механизъм за възстановяване и устойчивост (РМВУ), Решението за изпълнение на Съвета на ЕС по чл. 20, ал. 1 от РМВУ, Споразумението за предоставяне на безвъзмездна финансова подкрепа между ЕК и Република България по чл. 23, ал. 1 от РМВУ, подписаните оперативни договорености по чл. 20, ал. 6 от РМВУ, както и приложимата нормативна уредба на европейско и национално равнище.

Съгласно чл. 21 от РМВУ плановете за възстановяване и устойчивост могат да бъдат изменяни въз основа на обосновано искане на държавата членка до ЕК. Изменението на плана се одобрява при спазване на реда по чл. 19 и чл. 20 от същия регламент. При положителна оценка на предложеното изменение, ЕК прави предложение за ново решение за изпълнение на Съвета.

# **Правна рамка**

С **Решение на МС № 203/07.04.2022 г**. е одобрен Националния план за възстановяване и устойчивост на Република България (План, ПВУ), очертаващ помощта от Механизма за възстановяване и устойчивост на Европейския съюз и е възложено същият да се представи на Европейската комисия в съответствие с член 18 и член 19 от Регламент (ЕС) 2021/241.

ПВУ на България е одобрен с ***Решение за изпълнение на Съвета* от 04.05.2022 г.** за одобряване на оценката на плана за възстановяване и устойчивост на България (ST 8091 2022 INIT) и Приложение към Решение за изпълнение на Съвета за одобряване на оценката на плана за възстановяване и устойчивост на България (ST 8091 2022 ADD 1 - NOTE). ***Споразумението за финансиране*** по Механизма за възстановяване и устойчивост между Комисията и Република България е подписано на **04.07.2022 г.** Съгласно чл. 2 на споразумението, то се счита за влязло в сила от датата на получаване от Комисията на официално уведомление от страната членка за изпълнението на всички национални процедури за влизането му в сила вкл. ратификация, т.е. от 29 юли 2022 г.[[1]](#footnote-2) ***Оперативните договорености*** по ПВУ са подписани на **04.08.2022 г.** В оперативните договорености е уточнен графика за подаване на Исканията за плащане към ЕК, както и техния размер. В приложенията към документа се посочват сроковете и механизмът за верификация на постигането на реформите и инвестициите, условията и сроковете за извършване на мониторинг.

С Решение за изпълнение на Съвета от 05.12.2023 г. за изменение на Решение за изпълнение от 04.05.2022 г. за одобряване на оценката на плана за възстановяване и устойчивост на България (ST 15837 2023 INIT) и Приложение към Решение за изпълнение на Съвета за изменение на Решение за изпълнение от 4 май 2022 г. за одобряване на оценката на плана за възстановяване и устойчивост на България (ST 15 837 2023 ADD 1 - NOTE) на основание член 20, параграф 8 от РМВУ е извършена актуализация на максималната финансова вноска за Република България, изчислена в съответствие с чл. 11, парагараф 2. В резултат е подписано Изменение на Споразумението за финансиране по Механизма за възстановяване и устойчивост между Комисията и Република България, ратифицирано със закон от Народното събрание, oбн., ДВ, бр. 108 от 30.12.2023 г.

В допълнение, по отношение на изпълнението на МВУ, приложими са и следните нормативни актове и документи:

* Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;
* Регламент (ЕС, Евратом) 2020/2092 на Европейския Парламент и на Съвета от 16 декември 2020 г. относно общ режим на обвързаност с условия за защита на бюджета на Съюза;
* Регламент (ЕС) 2020/852 на Европейския парламент и на Съвета от 18 юни 2020 г. за създаване на рамка за улесняване на устойчивите инвестиции и за изменение на Регламент (ЕС) 2019/2088;
* Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост;
* Регламент (ЕС, Евратом) 883/2013 на Европейския парламент и на Съвета относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) 1074/1999 на Съвета;
* Регламент (Евратом, ЕО) № 2988/95 на Съвета относно защитата на финансовите интереси на Европейските общности;
* Регламент (Евратом, ЕО) 2185/96 на Съвета относно контрола и проверките на място, извършвани от Комисията за защита на финансовите интереси на Европейските общности срещу измами и други нередности;
* Регламент (ЕС) 2017/1939 на Съвета за установяване на засилено сътрудничество за създаване на Европейска прокуратура;
* Регламент (ЕО) 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики;
* Регламент (ЕС) 2023/435 на Европейския парламент и на Съвета от 27 февруари 2023 г. за изменение на Регламент (ЕС) 2021/241 във връзка с главите за REPowerEU в плановете за възстановяване и устойчивост и за изменение на регламенти (ЕС) 1303/2013, (ЕС) 2021/1060 и (ЕС) 2021/1755 и Директива 2003/87/ЕО;
* Делегиран регламент (ЕС) 2019/715 (ЕС) 2019/715 на Комисията от 18 декември 2018 г. относно рамковия финансов регламент за органите, създадени по силата на ДФЕС и Договора за Евратом и посочени в член 70 от Регламент (ЕС, Евратом) 2018/1046 на Европейския парламент и на Съвета;
* Делегиран регламент (ЕС) 2021/2106 на Комисията от 28 септември 2021 г. за допълване на Регламент (ЕС) 2021/241 на Европейския парламент и на Съвета за създаване на Механизъм за възстановяване и устойчивост чрез определяне на общите показатели и подробните елементи на набора от показатели за възстановяване и устойчивост;
* Делегиран регламент (ЕС) 2021/2105 на Комисията от 28 септември 2021 г. за допълване на Регламент (ЕС) 2021/241 на Европейския парламент и на Съвета за създаване на Механизъм за възстановяване и устойчивост чрез определяне на методика за отчитане на социалните разходи;
* Годишна стратегия за устойчив растеж 2021 (COM 2020 575 final) – 17.09.2020 г.;
* Насоки относно избягването и управлението на конфликти на интереси съгласно Финансовия регламент (2021/C 121/01);
* Технически насоки за прилагането на принципа за „ненанасяне на значителни вреди“ съгласно Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост (2021/C 58/01);
* Технически насоки на Европейската комисия за използването на Arachne за предотвратяване на сериозни нередности в контекста на Механизма за възстановяване и устойчивост от 28.01.2022 г.;
* Дискусионен документ по отношение на методологията за цифровите технологии – 28.09.2020 г.;
* Обща методология за проследяване на разходите, свързани с климата, по отношение на Структурните и инвестиционни фондове;
* Административнопроцесуален кодекс (АПК);
* Закон за държавната финансова инспекция (ЗДФИ) и Правилник за прилагане на Закона за държавната финансова инспекция (ППЗДФИ);
* Закон за държавните помощи (ЗДП);
* Закон за мерките срещу изпирането на пари (ЗМИП);
* Закон за обществените поръчки (ЗОП) и Правилник за прилагане на Закона за обществените поръчки (ППЗОП);
* Закон за публичните финанси (ЗПФ);
* Закон за счетоводството (ЗС);
* Закон за финансовото управление и контрол в публичния сектор (ЗФУКПС);
* Закон за защита на лицата, подаващи сигнали или публично оповестяващи информация за нарушения (в сила от 4.05.2023 г.);
* ПМС № 114 от 8 юни 2022 г. за определяне на детайлни правила за предоставяне на средства на крайни получатели от МВУ;
* ПМС № 80 от 9 май 2022 г. за определяне на правилата за възлагане на дейности по инвестиции от крайни получатели на средства от Механизма за възстановяване и устойчивост;
* ПМС № 157 от 07.07.2022 г. за определяне на органите и структурите, отговорни за изпълнението на Плана за възстановяване и устойчивост на Република България и на техните основни функции;
* [Методически насоки по елементите на финансовото управление и контрол](https://fukvopublic.minfin.bg/File/File_Download/608), утвърдени със заповед на министъра на финансите;
* Приложимата европейска и национална нормативна уредба, насоки и документи, извън посочените.

# **Институционална рамка на национално равнище**

На национално ниво, органите и структурите, отговорни за изпълнението на ПВУ и техните основни функции, са определени в ПМС № 157 от 07.07.2022 г., а именно:

1. ***министърът на финансите;***
2. ***ръководителите на отговорните ведомства и организации, посочени в Приложение № 1 към постановлението, в рамките на които има определени структури за наблюдение и докладване (СНД), структури за наблюдение (СН) и крайни получатели (КП) по Плана, както и ръководителите на други ведомства*** ***- второстепенен разпоредител с бюджет към тях, на които са възложени дейности и/или функции на съответната СНД на основание чл. 8, ал. 2 и 3 от постановлението;***
3. ***крайните получатели.***

Министърът на финансите при осъществяване на правомощията си се подпомага от следните дирекции в специализираната администрация на Министерството на финансите:

1. дирекция „Национален фонд“;

2. дирекция „Европейски въпроси и политики“;

Съгласно ПМС № 157 от 07.07.2022 г. заместник министър-председателят по [чл. 5, ал. 1, т. 2 от Устройствения правилник на Министерския съвет и на неговата администрация](https://web.apis.bg/p.php?i=370149&b=0#p51041007) организира и координира процесите по одобрението на Плана по смисъла на [чл. 20 от Регламент (ЕС) 2021/241](https://web.apis.bg/e.php?i=700315&b=1#p13362021) и по изменението му. При осъществяване на правомощията същия се подпомага от дирекция „Централно координационно завено“ в Администрацията на Министерския съвет.

Одитната дейност по Плана се извършва от изпълнителна агенция „Одит на средствата от Европейския съюз“ към министъра на финансите.

Дирекция АФКОС в Министерството на вътрешните работи извършва анализ и оценка на информацията по сигнали за измама, корупция или конфликт на интереси, а при необходимост и допълнителни проверки във връзка с осъществяване на своите компетенции.

Функциите на горепосочените структури и техните отговорности са подробно представени в ПМС № 157/2022 г.

С цел осигуряване на координация при разработването на Плана за възстановяване и устойчивост по Механизма за възстановяване и устойчивост на Европейския съюз със заповед на министър-председателя на Република България е създадена междуведомствена работна група (МРГ). В мандата на ***Междуведомствената работна група*** са включени задачи по осъществяването на текуща координация на изпълнението на ПВУ на политическо равнище.

В изпълнение на Насоките на ЕК за изготвяне на ПВУ[[2]](#footnote-3) и с цел осигуряване на ефективно изпълнение на национално ниво следва да бъде определено ***Координиращо звено***, което да отговаря за изпълнението на ПВУ, за осигуряване на координация със съответните отговорни ведомства и структури на национално ниво (в това число и по отношение на осигуряване на съгласуваност при използването на други средства от ЕС), за наблюдение на напредъка по етапите и целите, за залагане и гарантиране изпълнението на мерките за одит и контрол, както и за осигуряване на необходимото докладване и представяне на ЕК на исканията за плащане и съпътстващата декларация за управлението. Съгласно подписаните оперативни договорености между ЕК и РБългария, ***Министерство на финансите*** е определено за ***Координиращо звено*** и действа като партньор на Комисията за цялостното изпълнение на ПВУ и на оперативните договорености. В допълнение, с ПМС № 157/2022 г. функциите на Координиращо звено са възложени на ***дирекция „Национален фонд“, МФ****.*

# **РАЗДЕЛ 2 – ПРЕДОСТАВЯНЕ НА СРЕДСТВА ПО МВУ**

След подписването на оперативните договорености с ЕК, в изпълнение на ПМС № 157/ 2022 г., министърът на финансите или оправомощено от него лице сключва оперативно споразумение с лицата, представляващи ведомствата или организациите или с оправомощени от тях представители съгласно Приложение № 1 от ПМС №157/2022 г. за изпълнението на всяка инвестиция и реформа. Споразумение не се подписва, в случай че етапите или целите, свързани с изпълнението на реформите по Приложение № 1 от ПМС №157/2022 г., са изпълнени и докладвани към ЕК.

В оперативното споразумение се определят общите и специфичните правила и условия за изпълнение на конкретната инвестиция или реформа, правата и задълженията на страните за реда и начина за отчитането и доказването на напредъка по изпълнението на етапите и целите. За инвестициите се определят още правата и задълженията относно предоставянето на финансиране (плащанията), контрола, изпълнението и наблюдението, включително, както и за управление на риска за постигането им, основанията за отказ от финансиране, администрирането на държавна помощ (съгласно реда в **Приложение № 1**), счетоводната отчетност, предотвратяването, установяването и коригирането на случаи на измама, конфликт на интереси и корупция, както и на двойно финансиране, проверки и одити, информационната система, одитната следа, публичността.

**Приложение № 1**

**Ред и условия за съгласуване на одобрените инвестиции от Плана за възстановяване и устойчивост за съответствие със законодателството в областта на държавните помощи**

Документите по инвестициите в областта на земеделието, развитието на селските райони, горското и ловното стопанство и рибарството се съгласуват за съответствие с приложимите правила за държавните помощи с министъра на земеделието.

Министърът на финансите или оправомощено от него лице подписва оперативно споразумение за предоставяне на финансиране с КП (в случаите, в които не е определена СНД) или със СНД, която ще управлява инвестицията. СН се определя само по оперативни споразумения, които се сключват между министъра на финансите и КП. Когато има определена СН, споразумението се сключва между МФ, СН и КП.

Когато за управлението на конкретна инвестиция от Плана е определена СНД, СНД съгласно ПМС № 114/08.06.2022 г. сключва с избраните/конкретните КП договори за финансиране. В случаите на възлагане и овластяване по чл. 8, ал. 2 и ал. 3 от ПМС 157/07.07.2022 г., договорите за финансиране с избраните/конкретните КП се сключват от овластеното лице, като страна по договорите е ведомството, на което са възложени дейности и/или функции на съответната СНД.

С оглед наличието на навременна информация относно напредъка в изпълнението на етапи и цели от ПВУ, свързани с конкретни инвестиции, КП или СНД са задължени ежемесечно да въвеждат информация за напредъка в изпълнението им в ИС на ПВУ, модул „Наблюдение“.

# **РАЗДЕЛ 3 – ИЗПЪЛНЕНИЕ, ОТЧИТАНЕ И КОНТРОЛ НА ИНВЕСТИЦИИ**

# **Крайни получатели**

Изпълнението на инвестициите по ПВУ може да се осъществява от КП самостоятелно или в партньорство с други КП или партньори по смисъла на §1, т. 5 от Допълнителните разпоредби на ПМС 114/2022 г., определени в проектните предложения към одобрения ПВУ или посочени в оперативното споразумение с МФ или договори за финансиране между СНД и КП, който не е бюджетна организация по смисъла на § 1, т. 5 от ДР на ЗПФ. С оглед гарантиране на целите на организациите и адекватното управление на рисковете за постигането им, КП изпълняват и отговорностите, посочени в ПМС № 157/2022 г., сключените оперативни споразумения и договорите за финансиране.

КП, който не е бюджетна организация по смисъла на § 1, т. 5 от ДР на ЗПФ, създава организация, която гарантира:

* Спазването на националното и европейско законодателство, включително настоящата система за управление и контрол, и недопускане извършването на сериозни нередности, включително измами, корупция, конфликт на интереси и двойно финансиране;
* Прилагането на ПМС № 80/2022 г. за определяне на правилата за възлагане на дейности по инвестиции от крайни получатели на средства от МВУ или на Закона за обществените поръчки, когато това е приложимо;
* Спазването на задълженията на КП в съответствие с оперативното споразумение/ договора за финансиране.

Ръководителят на КП – бюджетна организация по смисъла на § 1, т. 5 от ДР на ЗПФ, организира изпълнението на всички възложени отговорности на КП при спазване на приложимото европейско и национално законодателство, в т.ч. на Закона за финансовото управление и контрол в публичния сектор (ЗФУКПС), [Методическите насоки по елементите на финансовото управление и контрол](https://fukvopublic.minfin.bg/File/File_Download/608), Указания за осъществяване на предварителен контрол за законосъобразност в организациите от публичния сектор и Указания за последващи оценки на изпълнението в организациите от публичния сектор, утвърдени от министъра на финансите, включително управление на рисковете за постигане на горните цели чрез адекватно разделение на отговорностите по изпълнение на инвестиция и подходящи превантивни, разкриващи и/или коригиращи контролни дейности. КП – бюджетна организация по смисъла на § 1, т. 5 от ДР на ЗПФ изпълняват изискванията, залегнали в оперативното споразумение с Министерство на финансите и одобрената система за управление и контрол по ПВУ (СУКПВУ).

**3.1.1. Планиране на средства от КП**

Във връзка с бюджетната процедура КП представят два пъти годишно тригодишна бюджетна прогноза, съгласно Решението на Министерския съвет за бюджетната процедура за съответния период, а в случай на необходимост – при поискване. Прогнозите се попълват от КП, в съответствие с Указанията за бюджетната прогноза на министъра на финансите за съответния период и се изпращат по електронен път на електронен адрес: [forecastnf@minfin.bg](mailto:forecastnf@minfin.bg), ако не е определен друг, за КП без определена СНД, и на СНД за КП с определена СНД.

Независимо от дейностите, които всеки един КП изпълнява в рамките на бюджетната процедура, ежемесечно до 5-то число всички КП въвеждат в ИС за ПВУ прогноза за предстоящите им плащания през текущия и следващия месец (Приложение № 5 Образец на прогноза за плащане). Прогнозата се въвежда в модула за електронно отчитане, където е осигурена функционалност, позволяваща ежемесечната подготовка и изпращане на прогноза за предстоящи плащания. Въз основа на предоставените прогнози от КП без определена СНД, ДНФ обезпечава финансирането за плащанията от КП без определена СНД.

**Приложение № 5**

**Образец на прогноза за плащане**

**3.1.2. Осигуряване на финансиране за плащания, дължими от КП по инвестициите/ проектите**

Финансиране се осигурява за плащания, дължими от КП за разходи, включени в бюджета на инвестицията с източник МВУ, допълващото публично съфинансиране, включително невъзстановим съгласно националното законодателство данък добавена стойност (ДДС), съгласно определеното в оперативното споразумение между ДНФ и КП или договора за финансиране между СНД и КП. Финансиране се предоставя на КП след определяне на режим по държавна помощ или непомощ, съгласуван с Министерството на финансите по реда на чл. 5, ал. 4 от Постановление № 157/2022 г. и в съответствие с поетите анагижменти в съответното оперативно споразумение (виж раздел 2).

Плащанията се заявяват през ИС за ПВУ, проверяват се съгласно утвърдени контролни стъпки, въвеждат се в електронното банкиране и се изпълняват в Системата за електронни бюджетни разплащания (СЕБРА) като:

* Плащанията за разходи по инвестицията/проекта или за възстановяване на вече извършени плащания за разходи със собствени средства на КП, които КП временно е ангажирал.

За окончателно плащане по инвестицията се счита последното плащане, обосновано от КП с разходооправдателни документи. Последното плащане може да бъде извършено частично или да не бъде извършено, ако надвишава стойността на бюджета по дейности/източници на финансиране на инвестицията, определени в оперативното споразумение или договорите за финансиране, или при установени финансови и технически несъответствия, или двойно финансиране;

* Плащанията се извършват в съответствие с ангажимента за финансиране от сметката за средства от ЕС на Националния фонд, определен в оперативното споразумение между МФ и КП за съответната инвестиция или договора за финансиране между СНД и КП, освен ако в оперативното споразумение/договора за финансиране не е определено друго;
* За всеки платежен документ КП трябва да е осигурил наличието на относим разходооправдателен документ в ИС за ПВУ. При условие, че в оперативното споразумение/договора за финансиране е включен специфичен тип плащане (напр. по финансови инструменти, въз основа на опростени форми на отчитане на разходи) се представят документи/информация в съответствие със споразумението/договора за финансиране с КП, споразумение с финансов посредник за финансови инструменти.

**3.1.2.1.** **Осигуряване на финансиране от дирекция „Национален фонд“ за плащания от КП по оперативно споразумение**

**КП** – **бюджетна организация по смисъла на § 1, т. 5 от ДР на ЗПФ** представя през ИС на ПВУ до един брой Дневен финансов отчет (ДФО) в рамките на един работен ден. Дневните финансови отчети се разглеждат в поредност според датата на подаване в ИС за ПВУ и се одобряват/отхвърлят с датата на приключване на проверката.

Плащанията, които се въвеждат в ИС на ПВУ от КП са за: 1) предстоящи за плащане от КП разходи по инвестицията, или 2) възстановяване на вече извършени плащания за разходи със собствени средства на КП, които КП временно е ангажирал. Информацията трябва да е придружена от:

* разходооправдателни документи или други документи с еквивалентна доказателствена стойност по инвестицията, която изпълнява (Приложение № 9 от настоящата СУК);
* документ, удостоверяващ текущо извършен предварителен контрол за законосъобразност съгласно ЗФУКПС, както и съответствие с изискванията на [РМС № 592/21.08.2018 г.](https://www.minfin.bg/upload/38300/%D0%A0%D0%9C%D0%A1+592.pdf) за условията и реда за разплащанията на разпоредителите с бюджет по договори;
* други относими към плащането документи, на основание на които е извършен предварителният контрол от КП.

ДНФ извършва проверка на представения от КП ДФО чрез попълване на електронен КЛ в ИС на ПВУ, идентичен с ***Приложение № 6 КЛ преди изплащане на финансиране по споразумение/договор с КП*** ***– бюджетна организация*** от настоящата СУК в срок до 10 работни дни от датата на предоставяне на ИП/ДФО от КП на ДНФ. При голям обем разходооправдателни документи, срокът може да бъде удължен с още 3 работни дни. При липса на необходими документи или при необходимост от уточняване, срокът спира да тече от датата на искането на допълнителна информация/ документи до тяхното представяне, но не повече от 3 работни дни. При непредставяне на исканата информация/ документация в срок, може да бъде отказано плащане с мотивирано становище. ДФО включващи вече извършени разходи за сметка на собствено финансиране се разглеждат до 30 работни дни от датата на подаваето им в ИС за ПВУ.

**Приложение № 6**

**КЛ преди изплащане на финансиране по споразумение/договор с КП – бюджетна организация**

Едновременно с подаване на ДФО определеното лице от КП инициира платежни нареждания в електронното банкиране, като може да използва наличната в ИС на ПВУ функционалност за генериране на платежни нареждания, а при техническа необходимост въвежда данните за плащането в електронното банкиране на обслужващата го банка. Потвърждаването на плащанията в СЕБРА се извършва от дирекция „Национален фонд“ съгласно правилата за изпълнение на платежния процес в СЕБРА.

В случай, че ДФО се одобрява частично ДНФ уведомява КП за одобрения размер на плащането и мотивите, а КП следва да подаде ново платежно нареждане до размера на одобрената стойност в срок от 5 работни дни. При непредставяне на ново платежно нареждане се отхвърля целия ДФО като се уведомява КП.

**Осигуряване на финансиране от дирекция „Национален фонд“ за плащания от КП, който не е бюджетна организация по смисъла на § 1, т. 5 от ДР на ЗПФ**

**КП, който не е бюджетна организация по смисъла на § 1, т. 5 от ДР на ЗПФ,** представя през ИС на ПВУ Искане за плащане заедно с Финансово-технически отчет (ФТО) (Приложение № 7), придружено от:

* разходооправдателни документи или други документи с еквивалентна стойност по инвестициите, които изпълняват (Приложение № 9 от настоящата СУК) съгласно указанията за изпълнение на инвестицията, ако е приложимо;
* документи, доказващи изпълнението на съответната дейност и законосъобразното разходване на финансирането, съгласно подписаното оперативно споразумение с министъра на финансите.

ДНФ извършва проверка на представеното Искане за плащане с ФТО чрез попълване на електронен КЛ в ИС на ПВУ, идентичен с ***Приложение № 12 Контролен лист за проверка на ФТО на КП – небюджетна организация*** от настоящата СУК в срока, определен в оперативното споразумение с министъра на финансите, както и за съответствие с изискванията на [РМС № 592/21.08.2018 г.](https://www.minfin.bg/upload/38300/%D0%A0%D0%9C%D0%A1+592.pdf) за условията и реда за разплащанията на разпоредителите с бюджет по договори.

**Приложение № 12**

**Контролен лист за проверка на ФТО на КП – небюджетна организация**

ДНФ уведомява през ИС на ПВУ КП за потвърденото в резултат на извършената проверка финансиране, което ще бъде изплатено и инициира платежно нареждане в електронното банкиране, като използва наличната в ИС на ПВУ функционалност за генериране на платежни нареждания, а при техническа необходимост въвежда данните за плащането в електронното банкиране на БНБ.

**3.1.2.2.** **Осигуряване на финансиране от СНД за плащания от КП по договори за финансиране**

**Осигуряване на финансиране от СНД за плащания от КП – бюджетна организация по смисъла на § 1, т. 5 от ДР на ЗПФ**

**КП** **- бюджетна организация** представяпрез ИС на ПВУ до един брой Дневен финансов отчет (ДФО) в рамките на един работен ден. Дневните финансови отчети се разглеждат в поредност според датата на подаване в ИС за ПВУ и се одобряват/отхвърлят с датата на приключване на проверката.

Плащанията, които се въвеждат в ИС на ПВУ от КП, са за: 1) предстоящи за плащане от КП разходи по инвестицията, или 2) възстановяване на вече извършени плащания за разходи със собствени средства на КП, които КП временно е ангажирал. ДФО е придружен от:

* разходооправдателни документи или други документи с еквивалентна стойност по инвестициите (посочени в Приложение № 9 от СУК), които изпълняват указанията на СНД за изпълнение на инвестицията, ако е приложимо;
* документ, удостоверяващ текущо извършен предварителен контрол за законосъобразност съгласно ЗФУКПС, както и съответствие с изискванията на [РМС № 592/21.08.2018 г.](https://www.minfin.bg/upload/38300/%D0%A0%D0%9C%D0%A1+592.pdf) за условията и реда за разплащанията на разпоредителите с бюджет по договори;
* други относими към плащането документи, на основание на които е извършен предварителният контрол от КП.

СНД извършва проверка на представения ДФО чрез попълване на електронен КЛ в ИС на ПВУ- ***Приложение № 6 КЛ преди изплащане на финансиране по споразумение/договор с КП*** ***– бюджетна организация*** от настоящата СУК, в срок до 10 работни дни от датата на предоставяне на ИП/ДФО от КП на СНД. При голям обем разходооправдателни документи, срокът може да бъде удължен с още 3 работни дни. При липса на необходими документи или при необходимост от уточняване срокът спира да тече от датата на искането на допълнителна информация/ документи до тяхното представяне, но не повече от 3 работни дни. При непредставяне на исканата информация/ документация в срок може да бъде отказано плащане с мотивирано становище.

**Приложение № 6**

**КЛ преди изплащане на финансиране по споразумение/договор с КП – бюджетна организация**

След финализиране на проверката СНД инициира платежни нареждания в електронното банкиране на БНБ, като може да използва наличната в ИС на ПВУ функционалност за генериране на платежни нареждания, а при техническа необходимост въвежда данните за плащанията по договорите за финансиране. СНД уведомява през ИС на ПВУ КП – бюджетни организации за потвърденото в резултат на извършената проверка финансиране.

**Осигуряване на финансиране от СНД за плащания от КП, който не е бюджетна организация по смисъла на § 1, т. 5 от ДР на ЗПФ**

**КП, който не е бюджетна организация по смисъла на § 1, т. 5 от ДР на ЗПФ,** представя през ИС на ПВУ Искане за плащане към ФТО (Приложение № 7) придружено от:

* разходооправдателни документи или други документи с еквивалентна стойност по инвестициите, които изпълняват (Приложение № 9 от настоящата СУК) съгласно указанията на СНД за изпълнение на инвестицията, ако е приложимо;
* документи, доказващи изпълнението на съответната дейност и законосъобразното разходване на финансирането, съгласно подписания договор за финансиране със СНД.

СНД извършва проверка на представеното Искане за плащане към ФТО чрез попълване на електронен КЛ в ИС на ПВУ - **Приложение № 12 Контролен лист за проверка на ФТО на КП – небюджетна организация** от настоящата СУКПВУ. СНД инициира платежни нареждания в електронното банкиране, като използва наличната в ИС на ПВУ функционалност за генериране на платежни нареждания и одобрява платежните нареждания в СЕБРА съгласно правилата за изпълнение на платежния процес, а при техническа необходимост въвежда данните за плащането в електронното банкиране на БНБ.

**Приложение № 12**

**Контролен лист за проверка на ФТО на КП – небюджетна организация**

СНД определя начина за финансиране на договорите с КП в насоките за кандидатстване/поканата за участие на конкретен КП. При конкурентен подбор на потенциални кандидати – бюджетни организации, СНД прилага по-горе определения ред. Само в случаите, в които потенциални кандидати са организации/лица, които не са представляват бюджетни организации **по смисъла на § 1, т. 5 от ДР на ЗПФ**, финансирането се предоставя съгласно реда и условията, определени в договора за финансиране, сключен между СНД и КП.

**3.1.3. Представяне на ФТО от КП по договори за финансиране**

ФТО се представя чрез ИС за ПВУ по утвърдения в системата формат съгласно ***Приложение № 7 Образец на ФТО*** от настоящата СУК. Във ФО от КП – бюджетни организации се включват всички одобрени с ДФО в съответното тримесечие разходи като се прилага и аналитична справка за разходите по инвестицията от счетоводна система на КП.

**Приложение № 7**

**Образец на ФТО**

ФТО от КП, които не са бюджетни организации, се подава, **придружен от искане за плащане**, което съдържа сумата на финансирането, заявено от КП съгласно реда и сроковете, определени в договора за предоставяне на финансиране.

**3.1.3.1. Представяне на ФТО от КП към дирекция „Национален фонд“ съгласно оперативното споразумение**

ФТО се представя от КП към дирекция „Национален фонд“ в Министерството на финансите **4 пъти годишно**, както следва:

* за платени разходи и извършени дейности от КП между 1 януари и 31 март, срокът за представяне е най-късно **до 10 април** на текущата година;
* за платени разходи и извършени дейности от КП между 1 април и 30 юни, срокът за представяне е най-късно **до 10 юли** на текущата година;
* за платени разходи и извършени дейности от КП между 1 юли и 30 септември, срокът за представяне е най-късно **до 10 октомври** на текущата година;
* за платени разходи и извършени дейности от КП между 1 октомври и 31 декември на текущата година, срокът за представяне е най-късно до **10 януари** на следващата година.

За удостоверяване на изпълнението на дейностите и извършването на разходите от КП се използва примерен списък съгласно ***Приложение № 9 Примерен списък за удостоверяване изпълнението на дейностите и извършването на разходите.***

**Приложение № 9**

**Примерен списък за удостоверяване изпълнението на дейностите и извършването на разходите**

Представеният от КП – бюджетна организация, ФТО се проверява от ДНФ съобразно процедурата и сроковете в **т.3.4.4.**

ФТО, подаден от КП, който не е бюджетна организация, се разглежда заедно с подаденото искане за плащане, освен ако друго не е определено в договора за финансиране.

***Независимо от горните срокове, при окончателното изпълнение на етап/цел, КП своевременно представя чрез ИС за ПВУ технически отчет, в който към съответния етап/цел е приложено на английски език Придружително писмо за изпълнен етап или цел по образец – Приложение № 10 (Cover note) заедно с документални доказателства съгласно механизма за верификация, както е посочен в оперативните договорености, на съответния ключов етап или цел.***

**Приложение № 10 Придружително писмо за изпълнени етапи и цели**

**(Cover note)**

**3.1.3.2. Представяне на ФТО от КП към СНД съгласно договора за финансиране**

ФТО се представя по утвърдения в системата формат - ***Приложение № 7 Образец на ФТО*** от настоящата СУК, като СНД гарантира получаването на навременна информация за отчитане на изпълнението на етапите и целите по инвестицията. КП, които се отчитат към СНД, представят информация и документи във връзка с отчитане на изпълнението на етапи/цели, към които допринасят.

СНД изготвя придружително писмо за изпълнен етап или цел по образец – ***Приложение № 10.*** Проверката на ФТО е описана в **т.3.4.4.**

**3.1.3.2.1 Отчетност на КП** **- бюджетна организация**

ФТО се представя от КП - бюджетна организация, към СНД **4 пъти годишно**, както следва:

* за платени разходи и извършени дейности от КП между 1 януари и 31 март, срокът за представяне е най-късно **до 10 април** на текущата година;
* за платени разходи и извършени дейности от КП между 1 април и 30 юни, срокът за представяне е най-късно **до 10 юли** на текущата година;
* за платени разходи и извършени дейности от КП между 1 юли и 30 септември, срокът за представяне е най-късно **до 10 октомври** на текущата година;
* за платени разходи и извършени дейности от КП между 1 октомври и 31 декември на текущата година, срокът за представяне е най-късно до **10 януари** на следващата година.

В случаите, в които СНД обосновано в условията за кандидатстване или изпълнение е определил периодичност за подаване на ФТО от КП различна от посочената, СНД следва да гарантира, че финансово-техническата отчетност към ДНФ по инвестицията съгласно т.3.2.6 няма да бъде нарушена и обобщения ФТО ще бъде представен без пропуски.

**Приложение № 7**

**Образец на ФТО**

**3.1.3.2.2 Отчетност на КП, който не е бюджетна организация по смисъла на § 1, т. 5 от ДР на ЗПФ**

СНД определя начина за финансово-техническо отчитане на договорите с КП с насоките за кандидатстване и в сключените договори за финансиране. Във всички случаи на конкурентен подбор на потенциални кандидати – бюджетни организации, СНД прилага реда по т. 3.1.3.2.1.

# **Структури за наблюдение и докладване (СНД)**

Когато инвестиция, финансирана от ПВУ, се изпълнява чрез конкурентен подбор на КП или директно предоставяне на конкретни крайни получатели, в определеното за изпълнение на инвестицията ведомство се определя СНД.

Ръководител на СНД е ръководителят на ведомството или организацията, в чиято структура се намира СНД, или оправомощено от него лице. В случай, че едно и също ведомство/организация е отговорно за повече от една инвестиция, неговият ръководител може да определи една СНД за повече от една инвестиции, като създава съответната организация за осигуряване на всички процеси по наблюдение, контрол, обобщение и докладване на инвестициите, съгласно подписаните с МФ оперативни споразумения.

В рамките на изпълняваната чрез СНД инвестиция е възможно отделни дейности да бъдат изпълнявани самостоятелно в полза на ведомството/организацията, в рамките на което има определена СНД. В този случай изпълнението се осигурява при спазване на правилата за разграничение на отговорностите и превенция на конфликт на интереси, опосредствен от йерархична зависимост. Ръководителят на организация, в която е определена СНД, осигурява подходящо разделение на отговорностите за осъществявания от организацията предварителен контрол за законосъобразност на дейностите по възлагане по ЗОП и на дейностите за одобрение на разходите съгласно ЗФУКПС и контрола съгласно СУКПВУ за законосъобразно финансиране по инвестицията. Разделението на отговорностите се включва във вътрешните правила на организацията, респективно СНД. За изпълнението на дейностите в рамките на конкурентни процедури или предоставяне на финансиране на конкртени крайни получатели по същата инвестиция се спазва редът по ПМС № 114/08.06.2022 и се сключват договори за финансиране между СНД и избраните КП.

Ръководителят на ведомството, в чиято структура се намира СНД, организира изпълнението на всички възложени отговорности на СНД, посочени в ПМС № 157/2022 г. и сключеното оперативно споразумение, при спазване на ЗФУКПС, както и [Методическите насоки по елементите на финансовото управление и контрол](https://fukvopublic.minfin.bg/File/File_Download/608), Указания за осъществяване на предварителен контрол за законосъобразност в организациите от публичния сектор, Указания за последващи оценки на изпълнението в организациите от публичния сектор, утвърдени от министъра на финансите, ПМС № 114/2022 г. и другите относими нормативни актове.

Ръководителят на ведомството, на което са възложени функции и/или дейности на съответната структура за наблюдение и докладване на основание чл. 8, ал. 2 от ПМС № 157/2022 г. организира изпълнението им съобразно овластяването по чл. 8, ал. 3 от ПМС № 157/2022 г. и съобразно акта на Ръководителя на ведомство по чл. 3, ал. 1, т. 3 от ПМС № 157/2022 г. в рамките на което е създадена СНД, с който са възложени функциите и/или дейностите, както и при спазване на ЗФУКПС, [Методическите насоки по елементите на финансовото управление и контрол](https://fukvopublic.minfin.bg/File/File_Download/608), Указания за осъществяване на предварителен контрол за законосъобразност в организациите от публичния сектор, Указания за последващи оценки на изпълнението в организациите от публичния сектор, утвърдени от министъра на финансите, ПМС № 114/2022 г. и другите относими нормативни актове.

**3.2.1. Сключване от СНД на договори за финансиране с КП**

СНД прилага ПМС № 114 от 8 юни 2022 г. за определяне на детайлни правила за предоставяне на средства на крайни получатели от МВУ и сключва договори за финансиране с избраните КП за изпълнение на инвестициите по ПВУ.

**3.2.2. Планиране на средствата от СНД**

Във връзка с бюджетната процедура, СНД представят два пъти годишно прогноза за тригодишен период, съгласно Решението на Министерския съвет за бюджетната процедура, а при необходимост – при поискване. Прогнозите се изготвят от СНД, в съответствие с Указанията за бюджетната прогноза за съответния период и се изпращат по електронен път на електронен адрес: [forecastnf@minfin.bg](mailto:forecastnf@minfin.bg), ако не е определен друг.

Независимо от дейностите, които всяка СНД изпълнява в рамките на бюджетната процедура, ежемесечно до 10-то число всички СНД въвеждат в ИС за ПВУ прогноза за предстоящите плащания през текущия и следващия месец. Въз основа на предоставените прогнози от СНД, ДНФ заявява лимит за плащания, който предоставя на СНД за обезпечаване на плащанията за текущия месец, които ще бъдат извършени към КП съгласно сключените с тях договори за финансиране и за разходите за организация и управление на съответната инвестиция.

В случай на недостиг и необходимост от осигуряване на допълнителен лимит на СНД за текущия месец (извън подадената прогноза до 10-то число на месеца) СНД следва да изпрати в ИС за ПВУ искане до ДНФ, както и да бъде изпратено на електронен адрес: forecastnf@minfin.bg, придружено с мотиви за необходимостта от увеличаване на лимита, както и да качи актуализирана прогноза в ИС за ПВУ.

**Приложение № 5**

**Образец на прогноза за плащане**

При залагането и актуализирането на лимитите в СЕБРА, ДНФ текущо може да предприема мерки за коригиране на месечните лимити за плащания на СНД или за отлагане залагането на лимити, при влошаване на текущите оценки спрямо годишните разчети.

**Приложение № 2**

**КЛ за предварителен контрол**

**Приложение № 3**

**КЛ за последващ контрол**

**Приложение № 4**

**Ред за извършване на предварителен и последващ контрол на процедури за избор на изпълнител**

**3.2.3. Осъществяване на предварителен и последващ контрол на процедури за обществени поръчки от СНД**

СНД извършват предварителен и последващ контрол по процедурите за избор на изпълнител, проведени от КП, при спазване на реда в ***Приложение № 4 Ред за извършване на предварителен и последващ контрол на процедури за избор на изпълнител.***

**3.2.4. Осигуряване на финансиране на КП от СНД**

Осигуряването на финансиране от СНД за извършване на плащания от КП се извършва при спазване на реда и начина, посочен в т. 3.1.2.2 **Осигуряване на финансиране от СНД на КП по договори за финансиране**.

**3.2.5. Процедура за проверка на ФТО на КП от СНД**

СНД извършва проверка на всеки ФТО, получен от КП, както следва:

* За ФТО, представено от КП – бюджетна организация – съгласно заложените контролни дейности и срокове в електронен КЛ - **Приложение № 11 Контролен лист за проверка на ФТО на КП-бюджетна организация***.*
* За ФТО, представено от КП – небюджетна организация – съгласно заложените контролни дейности и срокове в електронен КЛ - **Приложение № 12 Контролен лист за проверка на ФТО на КП – небюджетна организация***.*

При непълнота на информацията в ИС за ПВУ за целите на проверка на ФТО, СНД изисква от КП качването й в определен срок и дава указания за представяне на коригиран ФТО или за допълнителна уточняваща информация.

Възможно е срокът на проверка на ФТО да бъде удължен при необходимост от проверка на голям обем документация или при обоснована техническа сложност на проверката и/или при необходимост от проверка на място. Експертът, заедно със съответния служител с контролни функции, могат да направят мотивирано предложение до ръководителя на СНД за спиране на процедурата по одобрение на ФТО до изпълнението на определени условия, включително извършване на проверка на място (в зависимост от спецификата на инвестицията и конкретния проблем).

При установяване на технически грешки в представените документи те комуникират чрез ИС за ПВУ.

При извършване на контролните дейности за проверка на ФТО, СНД изпълнява специфични дейности**, свързани с наблюдението и контрола на етапите и целите по инвестицията**,катоинформацията за постигането на етапите и целите е част от периодично представяните от КП ФТО. При риск от неизпълнение на етапите и целите по инвестицията в съответните срокове, СНД предприема мерки (план за действие) за намаляване на риска, които се представят в обобщения ФТО по инвестицията.

**3.2.6. Одобрение на ФТО и изготвяне на обобщен ФТО от СНД**

След приключване на проверката на представените от КП ФТО, СНД одобрява или връща ФТО, което се документира в попълнен КЛ за извършената проверка в ИС за ПВУ.

**Приложение № 8**

**Образец на обобщен ФТО**

Въз основа на извършените проверки на получените за тримесечието от КП и одобрени ФТО, СНД изготвя и представя на ДНФ обобщен ФТО както следва:

* одобрени ФТО от СНД между 1 януари и 15 април, срокът за представяне е **до 20 април** на текущата година;
* одобрени ФТО от СНД между 1 април и 15 юли, срокът за представяне е **до 20 юли** на текущата година;
* одобрени ФТО от СНД между 1 юли и 15 октомври, срокът за представяне е **до 20 октомври** на текущата година;
* одобрени ФТО от СНД между 1 октомври и 15 януари на текущата година, срокът за представяне е **до 20 януари** на следващата година.

***Независимо от горните срокове при окончателното изпълнение на етап/цел, СНД своевременно представя чрез ИС за ПВУ технически отчет, в който към съответния етап/цел е приложено на английски език Придружително писмо за изпълнен етап или цел по образец – Приложение № 10 (Cover note), заедно с документални доказателства съгласно механизма за верификация на съответния етап или цел, посочен в оперативните договорености.***

**Приложение № 10 Придружително писмо за изпълнени етапи и цели**

**(Cover note)**

С подаването на обобщен ФТО към дирекция „Национален фонд“ СНД потвърждава наличието на информация съгласно чл. 22, т. 2, б. г) от Регламент (ЕС) 2021/241. СНД поддържа в ИС за ПВУ информация за извършения контрол.

**3.2.7. Счетоводна отчетност**

Осчетоводяването на финансовата информация по ПВУ от СНД се извършва чрез SAP система на Министерството на финансите, като се използват самостоятелни фирмени кодове за всяка СНД.

СНД определя като потребители служители, в чиито длъжностни характеристики са включени отговорности по осчетоводяване, и отчита процесите, произтичащи от финансовото управление на изпълняваната инвестиция, като гарантира спазването на националната методология, утвърдена от Министерството на финансите за отчитане на средствата от ЕС.

СНД отчитат:

* ангажимента за плащане по договори с КП: начисленията се извършват след сключване на договор за финансиране с КП, а намаленията се извършват при плащане или след коригиране на стойността на договора за финансиране;
* вземания за дължими суми от КП. Аналитичната отчетност се организира на равнище договор за финансиране с КП;
* плащанията към КП: плащанията от десето разрядния код на СНД се обосновават с изпълнени платежни нареждания. Аналитичната отчетност на равнище договори за финансиране с КП се поддържа от СНД.
* плащания за разходи за организация и управление на инвестицията, когато е приложимо.

СНД изготвят:

* отчети по ЕБК месечно и на тримесечие при спазване на приложимите указания на министъра на финансите. Отчетите се изготвят на база счетоводните данни в СНД. Касовият отчет по ЕБК се изготвя от счетоводител, а коректността на информацията се потвърждава от лице с контролни функции, в рамките на утвърдените срокове, преди одобрение от ръководителя на звеното.
* обобщени междинни тримесечни оборотни ведомости и баланси и годишен финансов отчет: ведомостите следва да бъдат изготвени съгласно указанията, утвърдени от министъра на финансите. Данните се изготвят от счетоводител, а контролът се извършва от лице с контролни функции, в рамките на утвърдените срокове и преди одобрение от ръководителя на звеното.

**3.2.8. Извършване на проверки на място**

СНД планира и извършва проверки на място при КП най-малко веднъж в периода на изпълнение на инвестиция. Проверките на място се планират на базата на Методологията за оценка на риска, одобрена от ръководителя на СНД, включително оценка на риска от забавяне или неизпълнение на етапите и целите, които подлежат на отчитане пред ЕК, и/или при други обстоятелства, които могат да компрометират изпълнението на инвестицията.

Целта на проверките на място при КП, включително на мястото на изпълнение на проекта, е да се установи дали:

* КП изпълнява инвестицията съгласно условията на договора за финансиране/ оперативното споразумение с МФ по ПВУ;
* Има съответствие между планираните и реализираните дейности, съответно между планираните и постигнатите етапи и цели;
* Всички услуги и стоки са реално предоставени;
* Осигурена е надеждна одитна следа;
* Спазени са европейските и националните правила за публичност и комуникация.

В конкретно обосновани случаи, в зависимост от спецификата на инвестицията, е възможно вместо проверка на място да се използват други способи за доказване на физическия напредък.

Проверките се извършват от екип с ръководител и минимум един член на екипа. В зависимост от естеството на инвестицията е възможно СНД да привлече/осигури друга външна експертиза с определена квалификация и опит за участие в проверката. Ръководството на СНД определя екип, обхват и времеви период на проверката на място и съответно уведомява в оперативен порядък КП за предстоящата проверка на място. Ангажимент на КП е да осигури достъп на екипа до мястото на инвестицията и до документи, налични на мястото на изпълнението.

**Приложение № 13**

**КЛ за проверка на място**

Проверката се документира чрез попълване в ИС за ПВУ на електронен контролен лист, ***КЛ Приложение № 13,*** със заключение от проверката. При липса на установени пропуски заключението е без констатации и препоръки. При констатирани пропуски се формулира заключение с констатации и препоръки, а при съществен пропуск се анализират причините. КП се уведомява за предприемане на съответните мерки за отстраняване на установените пропуски в определен в уведомлението срок. Срокът за отстраняване на констатираните пропуски, респ. за изпълнение на дадените препоръки, се определя в зависимост от спецификата на установените пропуски. За заключението от проверката се уведомява КП, като съответните документи се въвеждат в ИС за ПВУ.

При сигнали за измама, конфликт на интереси или корупция, публикации в медиите, или при други обстоятелства може да се инициират извънредни проверки на място, с които да се подпомогне процеса по установяване на всички факти и обстоятелства, необходими за предоставяне на пълната информация към съответния компетентен орган.

След приключване на изпълнение на дейностите по инвестицията/изпълнението на етапите и целите, се извършват и проверки на място за устойчивост в срока за изпълнение на ПВУ – 31.08.2026 г., за да се установи дали те продължават да съответстват на Оперативните договорености от 28.07.2022 г. с Европейската комисия (C(2022) 5544 final). Стартирането на проверката на място може да бъде инициирано в резултат на оценка на риска или постъпил сигнал, не по-рано от 6 месеца след последната извършена проверка на място по инвестицията.

С оглед доброто финансово управление на ПВУ, съответните СНД представят на дирекция „Национален фонд“ изготвените от тях годишни планове за проверка на място. Плановете, включително техните актуализации и изменения, се представят не по-късно от 10 работни дни от одобрението им от ръководителя на структурата.

# **Структури за наблюдение (СН)**

Структурата за наблюдение се определя в министерство или ведомство в централната администрация или определено негово звено и проследява изпълнението на етапите и целите по инвестициите съгласно ПМС № 157/2022 г. и оперативните споразумения за изпълнение на инвестициите или реформите.

СН се определя в случай, че КП е публично предприятие или е второстепенен разпоредител към ресорно министерство и има отношение към изпълнението на инвестицията или реформата.

# **Дейности, изпълнявани от дирекция „Национален фонд“**

# **3.4.1. Планиране на средствата от ДНФ**

Разчетите за ПВУ се планират в рамките на бюджетната процедура, която се организира и изпълнява съгласно ЗПФ и приложимите указания на министъра на финансите. Приходите от ЕК, разходите и елементите на финансиране се включват в сметката за средства от ЕС на Националния фонд. Прилагат се сроковете, утвърдени с Решението на Министерския съвет за бюджетната процедурата, както и съответните указанията за подготовката и представянето на проектобюджетите и актуализирането на бюджетните прогнози за съответната година.

Разходите с източник МВУ за бюджетните организации по смисъла на § 1, т. 5 от ДР на ЗПФ – и за допълващото публично финансиране, включително за невъзстановим съгласно националното законодателство ДДС, се планират като част от средносрочната бюджетна прогноза въз основа на напредъка в изпълнението на инвестициите и допусканията, които могат да повлияят на направените прогнози. Включването в общите разчети се извършва на база получена информация от КП и от СНД. ДНФ анализира представените от КП и СНД бюджетни прогнози за разходите за предстоящата (n) и следващите три (n+1, n+2 и n+3) години и изготвя обобщена прогноза в срокове съгласно графика за подготовка на информацията по съответния етап на бюджетната процедура. При необходимост ДНФ може да изисква допълнителна информация относно представените данни от КП или СНД и/или да организира срещи и консултации.

Независимо от дейностите, които ДНФ изпълнява в рамките на бюджетната процедура, ежемесечно до 15-то число, на база прогноза за предстоящите плащания през текущия и следващия месец от КП и СНД, ДНФ може да осигурява и ежемесечен лимит, в рамките на който се обезпечава финансирането по Плана:

- на база прогноза за предстоящите плащания през текущия месец от СНД;

- и при необходимост, с оглед намаляване на административната тежест, на база прогноза за предстоящите плащания през текущия и следващия месец от КП без СНД.

# **3.4.2. Осъществяване на предварителен и последващ контрол на процедури за обществени поръчки от ДНФ**

**Приложение № 2**

**КЛ за предварителен контрол**

**Приложение № 3**

**КЛ за последващ контрол**

**Приложение № 4**

**Ред за извършване на предварителен и последващ контрол на процедури за избор на изпълнител**

ДНФ извършва предварителен и последващ контрол на процедури за избор на изпълнител на КП по инвестиции, за които няма определена СНД при спазване на реда в ***Приложение 4 Ред за извършване на предварителен и последващ контрол на процедури за избор на изпълнител.***

# **3.4.3. Осигуряване на финансиране от ДНФ на СНД/КП съгласно оперативните споразумения**

# **3.4.3.1. Осигуряване на лимити от ДНФ на СНД**

Максималният размер на поетия ангажимент за плащане от сметката за средства от ЕС на Националния фонд към СНД се определя в оперативното споразумение, сключено между МФ и СНД. Всяка една инвестиция има отделен десеторазряден код в СЕБРА. Финансирането на СНД се предоставя от ДНФ чрез залагане на лимити за разплащане в СЕБРА по десеторазрядния код на съответната инвестиция.

Лимитите за разплащане на СНД се залагат/актуализират ежемесечно на база получената до 10-то число на всеки месец прогноза за необходимия ресурс за извършване на плащания за текущия и следващия месец. След преглед и оценка на ежемесечната прогноза за текущия и следващия месец до 15-то число на месеца ДНФ увеличава/коригира разполагаемия лимит за разплащане на СНД по инвестицията съобразно прогнозирания. При недостиг на средства СНД може да актуализира вече подадената прогноза за текущия месец, като изпрати електронно подписано искане до ДНФ, както и на електронен адрес: forecastnf@minfin.bg, придружено с мотиви за необходимостта от увеличаване на лимита.

В рамките на одобрения лимит СНД може да одобрява/инициира плащания към КП, с които има сключени договори за финансиране съгласно **т. 3.2.1**, както и за разходи за организация и управление.

# **3.4.3.2. Осигуряване на финансиране от ДНФ на КП**

Осигуряването на средства за извършване на плащания от КП от ДНФ се извършва при спазване на реда и начина, посочен в т. 3.1.2.1. **Осигуряване на финансиране за плащания от ДНФ към КП по инвестициите**.

# **3.4.4. Проверка и одобрение на ФТО представен от КП на ДНФ**

ДНФ получава ФТО от КП съгласно сключените между министъра на финансите и отговорното лице от КП оперативни споразумения. За получените ФТО дирекция „Национален фонд“ извършва проверки в ИС за ПВУ. При проверката на ФТО, ДНФ потвърждава наличието на информация съгласно чл. 22, т. 2, б. г) от Регламент (ЕС) 2021/241.

ДНФ извършва проверка на ФТО, получени от КП, както следва:

**Приложение № 11**

**Контролен лист за проверка на ФТО на КП – бюджетна организация**

**Приложение № 12**

**Контролен лист за проверка на ФТО на КП – небюджетна организация**

* ФТО, представено от КП – бюджетна организация – съгласно заложените контролни дейности и срокове в електронен КЛ по образеца на **Приложение № 11 Контролен лист за проверка на ФТО на КП – бюджетна организация***;*
* ФТО, представено от КП – небюджетна организация – съгласно заложените контролни дейности и срокове в електронен КЛ по образеца на **Приложение № 12 Контролен лист за проверка на ФТО на КП – небюджетна организация***.*

Проверката на ФТО от ДНФ се извършва , както следва:

- за ФТО, представен до 10 април, срокът за проверка е в срок **до 30 април** на текущата година;

- за ФТО, представен до 10 юли, срокът за проверка е **до 30 юли** на текущата година;

- за ФТО, представен до 10 октомври, срокът за проверка е **до 30 октомври** на текущата година;

- за ФТО, представен до 10 януари, срокът за проверка е **до 30 януари** на текущата година.

Възможно е срокът за проверка на ФТО да бъде удължен при необходимост от проверка на голям обем документация или при обоснована техническа сложност на проверката. Експертът, заедно със съответния началник на отдел, могат да направят мотивирано предложение до директора на ДНФ за спиране на процедурата по одобрение на ФТО до изпълнението на определени условия, включително извършване на проверка на място (в зависимост от спецификата на инвестицията и конкретния проблем). ДНФ уведомява КП за взето решение за спиране на процедурата по одобрение на ФТО, включително мотиви и срокове, в еднодневен срок чрез ИС за ПВУ. За проверките на място ДНФ може да поиска от СН да осигури експерт/и при необходимост от специфична експертиза.

При проверка на ФТО, с който се отчита изпълнението на етап по инвестиция и това изпълнение е обвързано с провеждането на процедури за възлагане на обществени поръчки и/или сключването въз основа на тях на договори, одобрението се извършва след осъществен последващ контрол съгласно т. 2 от Приложение № 4. В тези случаи срокът за проверка се определя в зависимост от обема процедури за възлагане на обществени поръчки, подлежащи на контрол, но не по-късно от подаване на искане за плащане към ЕК, в което се отчита изпълнението на съответния етап.

При установяване на технически грешки в представените документи комуникацията се осъществява чрез ИС за ПВУ. При непълнота на информацията в ИС за ПВУ за целите на проверката на ФТО ДНФ изисква от КП качването й в определен срок, не по-дълъг от 3 работни дни, като при голям обем изискани документи срокът може да бъде удължен.

Независимо от гореописаното, проверката на ФТО не може да води до забавяне на проверката за напредъка на етапите и целите, докладвани от КП през съответното тримесечие.

ДНФ информира КП чрез ИС за ПВУ за несъответствия или пропуски във ФТО, които изискват корекция и/или допълнителна информация от страна на КП и дава указания:

* за представяне на допълнителна, уточняваща информация и/или
* за представяне на коригиран ФТО.

В случай на корекции и/или изискване на допълнителна информация от КП срокът за проверка е до 2 работни дни след получаването на корекции/допълнителна информация от КП, освен в посочените по-горе случаи. Изискването на допълнителна информация, както и представянето й, се извършват чрез ИС за ПВУ.

При невъзможност да се отстранят допуснати пропуски в представяне на информацията е възможно отхвърляне на ФТО като информацията от него се обобщава към представената за следващия отчетен период.

# **3.4.5 Проверка на представен от СНД на ДНФ обобщен ФТО**

**В срок до 10 работни дни от представянето от СНД на обобщен ФТО** ДНФ извършва проверка на документа, съобразно вътрешните за дирекцията процедури.

**Приложение № 12.1**

**КЛ за проверка от ДНФ на обобщен ФТО на СНД**

При установяване на технически грешки в представените документи СНД се информира с кореспонденция в ИС за ПВУ. При непълнота на информацията в ИС за ПВУ за целите на проверка на обобщен ФТО ДНФ изисква от СНД качването й в определен срок, не по-дълъг от 3 работни дни, като при голям обем изискани документи срокът може да бъде удължен.

ДНФ информира СНД чрез ИС за ПВУ за несъответствия или пропуски в обобщен ФТО, които изискват корекция и/или допълнителна информация от страна на СНД и дава указания:

* за представяне на допълнителна уточняваща информация и/или
* за представяне на коригиран обобщен ФТО.

В случай на корекции и/или изискване на допълнителна информация от СНД, срокът за проверка е до 2 работни дни след получаването на корекции/допълнителна информация от СНД. Изискването на допълнителна информация, както и представянето й, се извършват чрез ИС за ПВУ, като при голям обем изискани документи срокът може да бъде удължен.

При невъзможност да се отстранят допуснати пропуски в представяне на информацията е възможно отхвърляне на ФТО като информацията от него се обобщава към представената за следващия отчетен период

# **3.4.6. Извършване на проверки на място**

Проверките на място по инвестициите се планират на базата на методология за оценка на риска. В оценката на риска се включват установени пропуски/несъответствия на данните в получените от КП ФТО или забавяне или неизпълнение на етапите и целите, които подлежат на отчитане пред ЕК, и/или при други обстоятелства.

При КП, за които не е определена СНД, дирекция „Национален фонд“ планира и извършва проверка на място, най-малко веднъж в периода на изпълнение на инвестиция.

При констатирано сериозно забавяне (повече от 6 месеца) на изпълнението на етапи, цели или ключови дейности на инвестиции с определена СНД или при друга обоснована причина ДНФ може да извърши съвместна проверка със СНД.

Целта на проверките на място при КП, включително на мястото на изпълнение на инвестицията, е да се установи дали:

* КП изпълнява инвестицията съгласно условията на споразумението за предоставяне на финансиране по ПВУ;
* има съответствие между планираните и реализираните дейности, съответно между планираните и постигнатите етапи и цели;
* всички услуги и стоки са реално предоставени;
* осигурена е надеждна одитна следа;
* спазени са европейските и националните правила за публичност и комуникация.

При проверките на място при КП се цели да се потвърди на място, че отчетеният с ФТО напредък съответства на физическия напредък на място (напр. наличието на доставката е в съответствие със спецификацията), включително преглед на документи, налични на мястото на изпълнението (напр. заповедна книга, издадени протоколи съгласно ЗУТ и др.).

В конкретно обосновани случаи, в зависимост от спецификата на инвестицията, е възможно, вместо проверка на място, да се използват други способи за доказване на физическия напредък.

Проверките се извършват от екип с ръководител и минимум един член на екипа. В зависимост от естеството на инвестицията е възможно дирекция „Национален фонд“ да поиска експерти от СН и/или да изиска друга външна експертиза с определена квалификация и опит за участие в проверката. Ръководството на ДНФ определя екип, обхват и времеви период на проверката на място и съответно уведомява в оперативен порядък КП за предстоящата проверка на място. КП осигурява достъп на екипа до мястото на инвестицията и до документи, налични на мястото на изпълнението.

Проверката се документира чрез попълване на контролен лист **Приложение № 13** със заключение от проверката. При липса на установени пропуски заключението е без констатации и препоръки. При констатирани пропуски се формулира заключение с констатации и препоръки, а при съществен пропуск се анализират причините. Отправят се конкретни препоръки за отстраняване на пропуските и недопускане на повтаряне на идентични пропуски, ако е приложимо. КП се уведомява за предприемане на съответните мерки за отстраняване на установените пропуски в определен в уведомлението срок. Срокът за отстраняване на констатираните пропуски, респ. за изпълнение на дадените препоръки, се определя в зависимост от спецификата на установените пропуски. За заключението от проверката се уведомява КП, като съответните документи се въвеждат в ИС за ПВУ.

**Приложение № 13**

**КЛ за проверка на място**

След приключване на изпълнение на дейностите по инвестицията/изпълнението на етапите и целите, се извършват и проверки на място за устойчивост в срока за изпълнение на ПВУ – 31.08.2026 г., за да се установи дали те продължават да съответстват на Оперативните договорености от 28.07.2022 г. с Европейската комисия (C(2022) 5544 final). Стартирането на проверката на място може да бъде инициирано в резултат на оценка на риска или постъпил сигнал, не по-рано от 6 месеца след последната извършена проверка на място по инвестицията.

При сигнали за измама, конфликт на интереси или корупция, публикации в медиите, или при други обстоятелства може да се инициират проверки на място при КП, СНД или СН, с които да се подпомогне процеса по установяване на всички факти и обстоятелства, необходими за предоставяне на пълната информация към съответния компетентен орган. При изпълнение на задълженията си по този СУКПВУ служителите на дирекция „Национален фонд“ се ползват с правата на служители в одитен орган съгласно Закона за вътрешния одит в публичния сектор и могат да извършват проверки в структурите за наблюдение и докладване и крайните получатели, когато това е необходимо за изпълнение на дейността.

# **3.5. Дейности, изпълнявани от дирекция ЦКЗ по отношение на инвестициите**

В сроковете за проверка на ФТО/обобщен ФТО по т. 3.4.4. и т.3.4.5., дирекция ЦКЗ извършва преглед на представената информация относно изпълнението на етапите и целите, свързани с инвестициите по отношение на напредъка по общите показатели, зеления и дигиталния принос на инвестициите и равнището на социалните разходи. При установяване на неточности при отчитане на разходите, свързани със зеления и дигиталния принос и/или равнището на социалните разходи, дирекция ЦКЗ изисква от КП/СНД корекция на информацията. При идентифицирани в рамките на наблюдението от дирекция ЦКЗ рискове по отношение на етапите и целите, свързани с инвестициите по отношение на напредъка по общите показатели, зеления и дигиталния принос на инвестициите и равнището на социалните разходи своевременно се информира ДНФ.

# **РАЗДЕЛ 4 – ИЗПЪЛНЕНИЕ, ОТЧИТАНЕ И КОНТРОЛ НА РЕФОРМИ**

Отговорни за изпълнението на реформите, включени в ПВУ, са водещите ведомства/ организации, посочени в Приложение № 1 към ПМС № 157/2022 г.

**Приложение № 7а Технически отчет за напредъка по реформата**

Текущото отчитане и наблюдение на напредъка по изпълнението на реформите се осъществява по реда на т.9.2.2 чрез попълване от водещите ведомства на Съвместната таблица за наблюдение в ИС на ПВУ съгласно заложените срокове.

***При окончателното изпълнение на етап/цел по дадена реформа, отговорните ведомства своевременно представят чрез ИС за ПВУ технически отчет, в който към съответния етап/цел е приложено на английски език Придружително писмо за изпълнен етап или цел по образец – Приложение № 10 (Cover note) заедно с документални доказателства съгласно механизма за верификация на съответния етап или цел, посочен в оперативните договорености.***

**Приложение № 10 Придружително писмо за изпълнени етапи и цели**

**(Cover note)**

Съгласно чл. 5, ал. 6, т. 3 от ПМС №157/2022 г., дирекция ЦКЗ отговаря за потвърждаването на напредъка в изпълнението на реформите. В тази връзка дирекция ЦКЗ извършва преглед на представения от водещото ведомство технически отчет за напредъка по реформата и потвърждава данните, които се взимат предвид както за отчитане на етапите и целите на съответната реформа при подготовката на искане за плащане по ПВУ, така и за отчитане на цикъла на Европейския семестър. При необходимост от допълнителна информация и/или прецизиране на представената информация от водещото ведомство, дирекция ЦКЗ предприема съответните действия, като потвърждението на напредъка в изпълнението на реформите приключва **до 20-то число на месеца**, **следващ месеца на отчитане.**

Дирекция ЦКЗ анализира представената информация и при установяване на риск от неизпълнение или забава предлага конкретни мерки за преодоляването му. Дирекция ЦКЗ докладва установеното, заедно с предложените корективни мерки, на Междуведомствената работна група за координация при разработването на ПВУ, в чийто мандат е включена дейността по наблюдение на изпълнението на инвестициите и реформите от ПВУ на политическо равнище.

# **РАЗДЕЛ 5 – ФИНАНСОВО УПРАВЛЕНИЕ И СЧЕТОВОДНА ОТЧЕТНОСT В ДНФ**

# **5.1. Банково обслужване, сметки и кодове в СЕБРА**

Съгласно разпоредбите на националното законодателство обслужващата банка е Българска народна банка (БНБ). Обслужването на сметките и плащанията на Националния фонд по ПВУ се осъществява съгласно разпоредбите на приложимата нормативна уредба и съвместни указания на Министерството на финансите и БНБ.

Откриването на всички банкови сметки и десеторазрядни кодове в СЕБРА, формиращи системата на НФ, се осъществява на база писма от Министерство на финансите до БНБ.

Десеторазрядни кодове за всички КП/СНД (ако е приложимо) се предоставят след съгласуване между дирекция „Държавно съкровище” и дирекция „Национален фонд” на цялостната структура на системата от сметки и кодове на НФ. При всички сметки се прилага системата на двойния подпис. Определянето на лицата с право на подпис се извършва чрез заповед на министъра/ръководителя, в рамките на чието министерство/ведомство/ организация е съответния КП/СНД.

Министърът на финансите уведомява БНБ за лицата, които имат право да оперират с банковите сметки на НФ. Министърът на финансите или упълномощено от него лице уведомява БНБ за лицата, които имат право да определят служители, които да се разпореждат със средствата и да нареждат преводи от името на съответната организация при спазване Политиката за защита на личните данни в Министерството на финансите.

За целите на МВУ се открива една левова сметка с автоматичен арбитраж, по която ще постъпват средствата от ЕК, и се определя лимитна сметка, чрез която ще бъдат изпълнявани плащанията в рамките на СЕБРА.

Достъпът до СЕБРА и до системата за електронно банкиране на БНБ на оторизираните потребители се осъществява чрез универсален електронен подпис по Закона за електронния документ и електронния подпис.

За целите на ползване на интернет банкирането на БНБ от НФ министърът на финансите уведомява БНБ за лицата, които изпълняват функции на администратори на системата.

За целите на ползване на СЕБРА от НФ и КП/СНД, определени лица от ДНФ изпълняват функциите на администратори на системата, като създават потребители въз основа на заповед, в която са описани правата и отговорностите на служителите в съответното ведомство. Измененията в правомощията на лицата се извършват въз основа на нова заповед.

За получаването на средствата и извършването на плащания се прилага система от сметки и кодове в СЕБРА, чрез които се идентифицират съответните входящи и изходящи потоци – постъпилите средства по МВУ и плащанията по съответните инвестиции.

За извършване на плащанията се обособява самостоятелна система от кодове в СЕБРА (НФ – МВУ), чиято йерархична структура е следната:

* Първостепенна система с титуляр НФ;
* Второстепенна система, която включа публични организации/ведомства – крайни получатели, или партньори, или СНД.

сметка на Централния бюджет в МФ

# **5.2. Получаване на средства от ЕК**

Получаването на средства от ЕК (плащанията към България) се извършва след постигане на съответните договорени етапи и цели, които до 31 август 2026 г. се заявяват към ЕК и в съответствие с бюджетните кредити на ЕК.

Съгласно ПМС № 157/2022 г. дирекция „Национален фонд“ изготвя Искания за плащане към ЕК. Исканията за плащане се изготвят и представят в ЕК до два пъти в годината, при постигане на съответните етапи и цели, посочени в решението на ЕК за одобрение на оперативните договорености межди ЕК и РБългария в съответствие с Регламент (ЕС) 2021/241. Средствата, които се изплащат след одобряване на искане за плащане от ЕК, се получават по открита за целите на МВУ левова сметка с автоматичен арбитраж, от която се прехвърлят към отнасящата се за тези средства сметка с лимити (СЕБРА) на НФ. Превалутирането на средствата се извършва при постъпването им по фиксирания обменен курс на Българска народна банка. В рамките на получените средства се осигурява финансиране към КП/СНД или се възстановява временно ангажиран ресурс от централния бюджет.

# **5.3. Счетоводна отчетност и счетоводна система**

Организацията на счетоводната отчетност е съобразена с нормативните изисквания, определени със Закона за счетоводството, Закона за публичните финанси, Националните счетоводни стандарти и утвърдените указания на министъра на финансите. Извършва се съгласно утвърдена от ръководителя на организацията счетоводна политика, чрез която се представя избрания подход за текущото счетоводно отчитане и изготвянето на финансовите отчети.

Осчетоводяването на финансовата информация по МВУ от ДНФ и СНД се извършва чрез SAP системата на Министерството на финансите. Счетоводната система SAP на МФ съответства на нормативните изисквания, определени със Закона за счетоводството, Закона за публичните финанси, Националните счетоводни стандарти и утвърдения сметкоплан за бюджетните организации, която позволява въвеждането на трансакции в евро и лева.

Отчитат се всички счетоводни събития, възникнали през съответната финансова година, която започва на 1 януари и приключва на 31 декември. В края на всяка финансовата година се извършва процедура приключване след предаване на годишния финансов отчет. КП (бюджетни организации) организират счетоводна отчетност по ред и правила, определени с указания на министъра на финансите, като прилагат аналитична отчетност, чрез която всички плащания и произтичащите от тях вземания и задължения могат да бъдат идентифицирани.

КП (небюджетни организации) организират счетоводна отчетност съгласно приложимите стандарти, като прилагат аналитична отчетност, чрез която всички плащания и произтичащите от тях вземания и задължения могат да бъдат идентифицирани.

За целите на МВУ:

* се определят самостоятелни фирмени кодове в счетоводната система SAP на МФ за ДНФ и СНД;
* е въведен аналитичен сметкоплан, базиран на одобрения от министъра на финансите Сметкоплан за бюджетните организации (СБО), съобразен с правилата и изискванията на счетоводната отчетност по Механизма;
* са определени като потребители служители, в чиито длъжностни характеристики са включени отговорности по осчетоводяване;
* са зададени задължителни правила за работа по отношение на документооборота между ДНФ и СНД;
* е разработена методика за отчитане на процесите, произтичащи от финансовото управление на ПВУ, която гарантира спазването на националната методология за отчитане на средствата от ЕС;
* е определена процедура на консолидиране и обобщаване на отчетните данни по МВУ, които се съставят от ДНФ и СНД;
* са издадени Стандартни счетоводни записвания, приложими за СНД, за отразяване на счетоводните събития, произтичащи от финансовото управление на ПВУ.

Организирането на бизнес процесите в счетоводната система позволява изпълнението на функциите на дирекция „Национален фонд“ като координиращо звено на национално равнище по отношение на изпълнението на Плана и извършването на наблюдение на изпълнението на инвестициите съгласно ПМС № 157/07.07.2022 г., както и възможност за съставяне на счетоводни данни. Счетоводни записвания са така организирани, че да осигурят и гарантират своевременно, вярно, точно и документално обосновано отчитане в счетоводната система на необходимата финансова информация, произтичаща от управлението на Плана, необходима за изготвяне както на задължителните съгласно националното законодателство отчетни документи, така и за изпълнение на отговорностите на дирекция „Национален фонд“ по отношение на изпълнението на ПВУ и извършването на наблюдение на изпълнението.

В тази връзка текущо счетоводно отчитане се извършва:

* за одобрения във финансовото споразумение с ЕК бюджет, в рамките на който ще се финансира ПВУ и публичното национално съфинансиране;
* за получените плащания от ЕК съгласно изпратените искания за плащане по декларираните като изпълнени етапи и цели от ПВУ;
* за задълженията за възстановяване към ЕК, съгласно издадени дебитни ноти към решения на ЕК;
* за вземанията от ЕК по изпратените искания за плащане, с които се заявява сума за възстановяване по отчетените етапи и цели от ПВУ: отчетността се основава на изпратения документ;
* за ангажимента за плащане по оперативни споразумения с КП/СНД: начисление се извършва след сключване на оперативно споразумение с КП/СНД, а намаленията се извършват при плащане или след коригиране на стойността на оперативното споразумение;
* за вземания за дължими суми от КП по приключили инвестиции, за които е установено двойно финансиране. Аналитичната отчетност се организира на ниво инвестиция;
* за плащанията към КП/СНД: плащанията от кода на КП/СНД се обосновават с изпълнени платежни нареждания. Аналитичната отчетност на ниво оперативно споразумение с КП се поддържа от ДНФ.

Средствата по ПВУ се администрират и управляват чрез сметката за средства от ЕС на Националния фонд. Разходите и трансферите, както и получените приходи от ЕК или трансфери от ЦБ във връзка с ПВУ, се включват в касовите отчети по ЕБК като „средства от Европейския съюз-КСФ“.

ДНФ изготвя:

а) отчети по ЕБК месечно и на тримесечие при спазване на приложимите указания на министъра на финансите. Отчетите се изготвят на база счетоводните данни, получени от СНД и счетоводните данни от ДНФ за средствата по ПВУ. Касовият отчет по ЕБК се изготвя от счетоводител, а коректността на информацията се потвърждава от лице с контролни функции, в рамките на утвърдените срокове, преди одобрение от директора на ДНФ;

б) обобщени междинни тримесечни оборотни ведомости и баланси и годишен финансов отчет: ведомостите следва да бъдат разработени съгласно указанията на дирекция „Държавно съкровище”, утвърдени от министъра на финансите и попълнени в указаните за тази цел макети. Данните се изготвят от счетоводител, а контролът – от лице с контролни функции, в рамките на утвърдените срокове и преди одобрение от ръководителя на звеното.

ДНФ издава:

а) Консолидиран касов отчет по ЕБК за средствата по ПВУ: след одобрение от директора на ДНФ консолидираният отчет се предава по електронен път чрез Информационната системата за управление на Държавното съкровище (ИСУДС) – ежемесечно и на тримесечие, както и на Сметната палата – на тримесечие;

б) Обобщена ведомост и баланс и годишен финансов отчет и приложения: след одобрение от ръководителя на звеното обобщените ведомости и баланси и ГФО се предават по електронен път чрез Информационната системата за управление на Държавното съкровище (ИСУДС) и на Сметната палата – на тримесечие.

В края на всяка финансовата година се извършва процедура по приключване, след предаване на годишния финансов отчет.

Счетоводната информация се архивира съгласно изискванията на националното законодателство и правилата, определени за МВУ, в случаите на специфики.

# **РАЗДЕЛ 6 – ЗАЩИТА НА ФИНАНСОВИТЕ ИНТЕРЕСИ**

При изпълнението на ПВУ дирекция „Национален фонд“, като Координиращо звено, предприема всички необходими мерки за защита на финансовите интереси на Съюза. Целта е да се гарантира, че използването на средства във връзка с подкрепените мерки от Механизма е в съответствие с приложимото законодателство на Съюза и националното законодателство и по-специално по отношение на предотвратяването, разкриването и коригирането на измами, корупция и конфликт на интереси, включително недопускане на двойно финансиране. Във връзка с посочената цел ръководителите на организациите от публичния сектор по чл. 2 от ЗФУКПС, участващи в изпълнението на ПВУ, следва да осигурят функционирането на ефективна и адекватна система за вътрешен контрол съгласно ЗФУКПС и възстановяване на неправомерно изплатени суми.

В обхвата на дейностите за защита на финансовите интереси са включени, освен мерките за предотвратяване на случаи на измама, корупция и конфликт на интереси, дейностите по установяване на данни, на базата на които обосновано може да се предположи за наличието на измама, корупция и конфликт на интереси и реда за процедиране на сигналите за такива (т. 6.1.), както и контролните дейности и последици във връзка с двойно финансиране (т.6.2.), така и дейности при други нарушения (т.6.3.).

За целите на администриране на сигнали, касаещи инвестиции по ПВУ и като се вземат предвид съображение (53) и (54) от Регламент (ЕС) 2021/241, за „сериозни нередности“ се считат случаите на измама, корупция и конфликт на интереси.

**Сигнал за сериозна нередност** за целите на СУКПВУ е постъпила, включително от анонимен източник, информация за действително или потенциално неправомерно поведение – измама, корупция или конфликт на интереси, във връзка с инвестиция по ПВУ. За да представлява сигнал за сериозна нередност, тази информация като минимум трябва да съдържа ясна референция за конкретна инвестиция от ПВУ, договор за финансиране, ако е приложимо, отговорен орган и описание на нередността.

**Приложение № 20**

**Ред за разглеждане на сигнали за сериозни нередности**

**Администрирането на сигнал за сериозна нередност** включва реда за установяването на данни, на базата на които обосновано може да се предположи за наличието на измама, корупция и конфликт на интереси, регистрирането на сигнала в ИС за ПВУ, реда за проверка на получената информация и процедирането на сигнала към компетентните за разглеждането му органи и дирекция АФКОС – МВР.

**Нередност** във връзка с защитата на финансовите интереси на Европейските общности, съгласно чл. 1, параграф 2 от Регламент (ЕО, ЕВРАТОМ) № 2988/95 на Съвета от 18 декември 1995 г. относно защитата на финансовите интереси на Европейските общности, означава всяко нарушение на разпоредба на правото на Общността, в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите или посредством извършването на неоправдан разход.

С оглед защита на финансовите интереси на ЕС за **измама и корупция** се считат деянията по смисъла начлен 3, параграф 2 и член 4, параграф 2 отДиректива (ЕС) 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред. Посочените деяния се разследват от компетентните органи като престъпления от общ характер съгласно националното законодателство.

Дефиницията на конфликт на интереси във връзка с изпълнението на бюджета на ЕС, част от който са средствата по МВУ, се съдържа в чл. 61 от Регламент (ЕС, Евратом) 2018/1046.

На национално ниво **конфликтът на интереси** е административно нарушение, чиято дефиниция и ред за установяване се съдържат в Закона за противодействие на корупцията (ЗПК). Съгласно § 2, ал.. 11 от Допълнителните разпоредби на ЗПК когато в производството за установяване на конфликт на интереси се установят данни за извършено престъпление незабавно се сезират компетентните органи за предприемане на действия по наказателно преследване.

# **6.1. Сериозни нередности (измама, корупция и конфликт на интереси)**

Ролята на участниците в процеса по изпълнение и контрол на ПВУ в превенцията, откриването, коригирането и разследването на измамите, корупцията и конфликта на интереси, е обобщена на следната графика:

Участниците в процеса по изпълнение и контрол на ПВУ (КП, СНД, дирекция „Национален фонд“, ИА ОСЕС) прилагат контроли за предотвратяване, установяване и коригиране на измами, конфликт на интереси и корупция.

Функциите по разследване се извършва от компетентните за това органи, в рамките на правомощията им по европейското или националното законодателство: Прокуратурата на Република България, Европейската прокуратура, Комисията за противодействие на корупцията (КПК), АФКОС и ОЛАФ.

Информацията по сигналите и случаите на сериозни нередности се въвежда, обновява и съхранява в специален модул в ИС за ПВУ.

# **6.1.1. Дейности за предотвратяване на измама, корупция и конфликт на интереси**

Мерките, които се прилагат с цел превенция, възникването и допускането на случаи на измама, корупция и конфликт на интереси, са следните:

* Служителите в държавната администрация, участващи в изпълнението на ПВУ, прилагат Кодекса за поведение на служителите в държавната администрация, приет с ПМС № 57/07.04.2020 г.;
* Членовете на екип за изпълнение на инвестиция на КП, пряко ангажирани с тези дейности по съответната инвестиция, КП – физически лица и служителите на ДНФ, СНД, включително лицата, които разработват документите по чл. 5, ал. 1 и чл. 23, ал. 2 от ПМС № 114/2022 г. и ръководителят на СНД, който ги утвърждава, както и служителите на СН подписват декларации по образеца на Приложение № 14 и Приложение № 15, като прилагат реда, описан в Приложение № 16.

**Приложение № 14**

**Декларация за запознаване с определението за нередност, измама и корупция**

**Приложение № 15**

**Декларация за липса на конфликт на интереси**

**Приложение № 16**

**Ред за подписване на декларации**

* ДНФ и СНД извършват предварителен контрол за съответствие с приложимите европейски и национални правила в областта на обществените поръчки съгласно Приложение № 4;
* СНД и КП – бюджетни организации, използват правно-информационни системи и/или други информационни системи, като напр. RegiX, ARACHNE като средство за предварителен контрол съгласно Приложение № 18;

**Приложение № 18**

**Ред за осъществяване на предварителен контрол вкл. чрез системата ARACHNE**

* ДНФ и всяка СНД извършват оценка на риска от измами, корупция и конфликт на интереси с цел определянето на ефективни и пропорционални мерки за борба с измамите в рамките на дейностите по управление и изпълнение на ПВУ. Правилата за извършване на оценка на риска, текущ преглед и актуализация на оценката на риска на годишна база, както и за определяне на отговорните лица за анализ, оценка и управление на рисковете от измами, корупция, конфликти на интереси и двойно финансиране, са посочени в Приложение № 19 ;

**Приложение № 19**

**Оценка и управление на риска от измами, корупция, конфликти на интереси и двойно финансиране**

**Приложение № 19.1**

**Инструмент за оценка и управление на риска от измами, корупция, конфликти на интереси и двойно финансиране**

* ИА ОСЕС извършва одити на системите за управление и контрол, в обхвата, на които включва проверки на прилаганите от ДНФ и СНД мерки за борба с измамите, корупцията, конфликта на интереси и недопускане на двойно финансиране. При установяване на пропуски в контролните дейности ИА ОСЕС формулира подходящи препоръки за подобряване на дейностите за предотвратяване на измама, корупция, конфликт на интереси и двойно финансиране, които отправя до компетентните лица с цел предприемане на действия за изпълнението им;
* Обучения на участниците в процеса по изпълнението и контрола на инвестиции, финансирани от МВУ, по теми, касаещи рисковете от възникване на сериозни нередности, превенцията и установяването на такива, провеждани от национални и европейски обучителни институти, както и от ДНФ със съдействието на ИА ОСЕС, АФКОС, Школата по публични финанси, Института за публична администрация.

Ефективното прилагане на системите за управление и контрол допринася за намаляване на риска от възникване на измами или от тяхното неразкриване.

# **6.1.2. Установяване на случаи на сериозни нередности**

А) Установяването на данни, на базата на които може да се предположи за наличието на измама, корупция и конфликт на интереси, се осъществява в хода на контролната дейност на ДНФ/СНД при изпълнение на процедурите за:

* последващ контрол за законосъобразност на проведените от КП процедури за възлагане на обществени поръчки/избор на изпълнител (Приложение № 3);
* проверка на финансово-технически отчет (Приложения № 11 и 12);
* проверка на място (Приложение № 13).

При извършването на посочения контрол задължително се анализира дали са налице индикатори за измама, корупция и конфликт на интереси .

Б) Източник на сигнал за сериозна нередност могат да са граждани, организации, доклади на одитни и контролни органи и др. ДНФ и СНД осигуряват възможност за подаване на сигнали, включително анонимни, на своите интернет страници, на посочена електронна поща, устно или писмено. Служителят, приел устен сигнал, го документира.

**Приложение № 20**

**Ред за разглеждане на сигнали за сериозни нередности**

Редът за разглеждане на сигнали за сериозни нередности е описан в Приложение № 20.

# **6.1.3.** **Корективни действия при сериозни нередности**

ДНФ/СНД спира плащанията със средства от ПВУ към КП при:

1. Образуване на досъдебно производство за престъпление от общ характер, касаещо инвестиция от ПВУ;

2. Образуване на производство за установяване на конфликт на интереси по ЗПК.

Спирането на плащанията по инвестицията е за дейността, при изпълнението на която е осъществено или има данни, на базата на които може обосновано да се предположи че е осъществено неправомерното действие, за което е образувано производството по т. 1 или т. 2. Ако неправомерното поведение се отнася към изпълнението на основните дейности по инвестицията, без изпълнението на които не може да се изпълни съответен етап или цел по ПВУ и това поставя под риск изпълнението на цялата инвестиция, могат да бъдат спрени плащанията по цялата инвестиция. Определянето на частта от инвестицията, спрямо която следва да бъде спряно финансиранетосъс средства от ПВУ, и обосновката за това се извършва от ДНФ/СНД. Решението се взема въз основа на информацията и документите по инвестицията, с които отговорното за изпълнение на инвестцията ведомство/министерство разполага и допълнителни проверки на ДНФ/СНД, като се изготвя мотивирана докладна записка до министъра на финансите/ръководителя на СНД.

При съмнение за измама, корупция или конфликт на интереси по отношение на длъжностно лице във връзка с изпълняваните от него служебни функции и касаещо изпълнението на инвестиция по ПВУ, лицето се отстранява от извършването на дейности по отношение на тази инвестиция. Отводът се извършва въз основа на докладна записка до ръководителя на администрацията и със заповед на ръководителя на администрацията.

Когато участник в процеса по изпълнение и контрол узнае обстоятелства, които могат да го поставят в конфликт на интереси по отношение на инвестиция от ПВУ, той е длъжен да си направи самоотвод от изпълнението на конкретно правомощие или задължение по служба, като уведоми прекия си ръководител с докладна записка.

Изпълнението на правно задължение във връзка с изпълнение на инвестиция по ПВУ може да бъде прекратено изцяло или по отношение на един или повече крайни получатели в случаите, когато същото е опорочено поради измама, корупция или конфликт на интереси.

В Декларацията за управление към Искането за плащане, които се подават към ЕК, се посочва информация за получените и регистрирани сигнали за измама, корупция или конфликт на интереси, за образуваните по повод такива сигнали досъдебни производство или производства за установяване на конфликт на интереси, касаещи инвестиции по ПВУ. Посочват се и предприетите корективни действия.

# **6.1.4. Разследване**

Компетентни органи да извършат проверка и разследване по сигнал за сериозна нередност, в зависимост от данните, съдържащите се в сигнала, са:

**А) Европейската прокуратура** в рамките на компетентността си съгласно чл. 22 и чл. 25 от Регламент (ЕС) 2017/1939 на Съвета от 12.10.2017 г. за установяване на засилено сътрудничество за създаване на Европейска прокуратура;

**Б) Прокуратурата на Република България** извън случаите, в които е ангажирана компетентността на Европейската прокуратура по т. А);

**В) Инспекторатът при съответния първостепенен разпоредител или КПК** при данни за конфликт на интереси по ЗПК.

# **6.2. Специфични дейности, свързани с проверка за двойно финансиране**

Всички участници в изпълнението и контрола на ПВУ – КП, ДНФ и СНД – следят за избягване на двойно финансиране. В първия ФТО, който представят КП към ДНФ/СНД, се дава актуална информация за свързани проекти или инвестиции, които КП изпълнява с финансиране от национални източници или други международни програми и инициативи, с оглед недопускане на двойно финансиране на дейностите, които са част от инвестицията, финансирана от МВУ. Извършва се демаркация на дейността, финансирана с национални средства, от дейността, финансирана от инвестицията по ПВУ. Във всеки следващ ФТО се дава информация за нови свързани проекти или инвестиции, както и за изменение на съществуващите. Проверките за двойно финансиране се извършват както по отношение на разходите, така и по отношение на инвестициите в тяхната цялост.

По отношение на разходите се извършват проверки на представените разходооправдателни документи относно наличие на задължителните атрибути, съгласно националното законодателство, както и ако е приложимо – наличие на референция към конкретната инвестиция в документа.

По време на изпълнение на инвестицията се извършват следните проверки на ФТО:

* Проверка за наличие на декларация за липса на двойно финансиране (ако е приложимо);
* Проверка на информацията в информационните системи за програмите от споделено управление (ИСУН и MIS) с цел потвърждаване на предоставената във ФТО информация за проекти по програмите за споделено управление/програмите за трансгранично сътрудничество по външните граници на ЕС/ФМ на ЕИП и НФМ. Проверката в тази система включва дали КП е и бенефициент по програмите за споделено управление/програмите за трансгранично сътрудничество по външните граници на ЕС и ако е такъв, дали има дейности по съответния проект, сходни или идентични с изпълняваните по инвестицията от ПВУ. В случай на последното се извършва проверка на отчетените по дейността фактури;
* Проверка във Financial Transparency System дали КП по ПВУ е бенефициент на средства по програми, директно управлявани от ЕК или други органи на ЕС. При положителен отговор се изисква допълнителна информация от КП с цел демаркация на изпълняваните по инвестицията и съответния грант или договор дейности. При съмнения за припокриване на дейности ДНФ/СНД може да поиска допълнителна информация от отговорната по програмата и съответния грант или договор европейска служба;
* Наличие на адекватна счетоводна система на КП, позволяваща аналитична отчетност/самостоятелен фирмен код за всички трансакции по инвестицията, финансирана от ПВУ, които да позволяват разграничаване на разходите и на финансовите потоци при финансиране и от други източници.

Проверката на информацията във ФТО/обобщен ФТО на КП/СНД, отнасяща се до свързани проекти, финансирани от източници извън ПВУ, цели недопускане на двойно финансиране на дейности. При необходимост се извършват консултации с компетентни структури – дирекция „Централно координационно звено“, дирекция „Държавни разходи“, дирекция „Финанси на общините“ и дирекция „Европейски въпроси и политики“ (по отношение на държавните помощи) в Министерството на финансите и/или компетентното ресорно министерство/ведомство/ организация.

При установяване на случай на двойно финансиране, разходът не се финансира със средства от ПВУ и/или се изисква неговото възстановяване. Въз основа на сключеното оперативно споразумение между МФ и КП/СНД, дирекция „Национален фонд“ предприема действия за възстановяване на неправомерно изплатени или неправилно използвани от КП/СНД суми съгласно приложимото национално законодателство за събиране на вземания и описания ред в СУК. В случай че дейностите, за които е установено двойно финансиране, представляват изпълнение на етап или цел, ЕК се уведомява своевременно. Установеното двойно финансиране се посочва в декларацията за управлението.

В случай че дейностите, за които е установено двойно финансиране, представляват изпълнение на етап или цел, отчетени на ЕК на предходен етап, в следващото искане за плащане се представя подробна информация.

# **6.3. Установяване на пропуски при прилагане на принципа на добро финансово управление**

Извън случаите на индикатори за сериозни нередности, чието процедиране e описано по-горе в т.6.1. и т.6.2., когато в рамките на дейностите по наблюдение и контрол ДНФ/СНД установят индикатор/и за нарушения на нормативните актове, които уреждат бюджетната, финансово-стопанската или отчетната дейност, както и възлагането и изпълнението на обществени поръчки от КП – организации и лица по чл. 4 от Закона за държавната финансова инспекция, информацията се процедира към Агенцията за държавна финансова инспекция (АДФИ) за извършване на инспекционна дейност по реда на ЗДФИ, както и за установяване на нарушения на нормативните актове, уреждащи бюджетната, финансово-стопанската или отчетната дейност или ЗОП. АДФИ извършва финансова инспекция на основание чл. 5, ал. 1, т. 4 от ЗДФИ. За всяко нарушение, установено в рамките на осъществени административни проверки при прилагане на предвидените КЛ, което не представлява сериозна нередност и не е процедирано по т.6.1. или т.6.2. от СУК, СНД информира ДНФ за изготвяне и подаване на искане към АДФИ за извършване на финансова инспекция. СНД подава информацията към ДНФ в срок до 5 работни дни от приключване на проверката, в резултат на която е установен пропускът. ДНФ информира ИА ОСЕС за сведение относно подадените искания за извършване на финансови инспекции от АДФИ.

В зависимост от резултатите на извършената инспекционна дейност, директорът на АДФИ или оправомощени от него длъжностни лица предприемат последващи мерки съгласно глава II, раздел IV от ЗДФИ. АДФИ уведомява ДНФ, когато в рамките на своята инспекционна дейност във връзка с инвестиции по ПВУ, изпрати сигнал на Прокуратурата.

В случаите на проверки на възложители на обществени поръчки, които не попадат в обхвата на ЗДФИ и констатирани нарушения на ЗОП/ППЗОП, при наличие на законови основания финансовите инспектори съставят актове за установяване на административни нарушения, по които административнонаказващият орган издава наказателни постановления за налагане на административно наказание „глоба“.

Обжалването и изпълнението на наказателните постановления се извършва по реда на Закона за административните нарушения и наказания, като в тези случаи (които са извън сериозните нередности, чието процедиране e описано по-горе в т.6.1. и т.6.2.) не се спират плащанията по инвестицията със средства от МВУ.

# **РАЗДЕЛ 7 – СПИРАНЕ НА ПЛАЩАНИЯ И РЕД ЗА ВЪЗСТАНОВЯВАНЕ НА НЕПРАВОМЕРНИ СРЕДСТВА**

# **7.1.** **Спиране на плащания**

ДНФ/СНД спира плащанията със средства от ПВУ към КП в съответствие с посоченото в т. 6.1.3.

# **7.2. Възстановяване на средства от КП**

Намаляването на финансирането от Механизма по инвестициите, които се изпълняват от КП, в случаите на двойно финансиране, финансови или технически несъответствия в изпълнението на инвестицията, установени при проверка на ФТО, се извършва чрез коригиране на финансирането с източник МВУ, а за бюджетните организации по смисъла на § 1, т. 5 от ДР на ЗПФ – и за допълващото публично финансиране, както и за невъзстановимия съгласно националното законодателство данък добавена стойност (ангажимент по оперативно споразумение/договор за финансиране на ДНФ или СНД), което съгласно сключеното оперативно споразумение с МФ или договор за финансиране със СНД КП следва да получи.

Изключение са случаите, в които проектът е приключил, плащанията са вече извършени и се установява дължима сума по договора за финансиране, сключен с КП. Условията за намаление на максималния размер на финансирането, както и за установяването на надплатената сума са елементи на оперативното споразумение или на договора за финансиране с КП. Намаленията на максималната стойност на оперативните споразумения/договорите за финансиране с КП се осигуряват като собствен принос от КП.

В случаите на влязла в сила присъда за измама или корупция или влязъл в сила акт за установяване на конфликт на интереси, касаещи действия по изпълнението на инвестиция или компонент, по отношение на санкционираните лица и придобитото в резултат на неправомерните им действия по инвестицията средства и имущество са приложими Закона за противодействие на корупцията, Закона за отнемане на незаконно придобитото имущество, както и приложимите за възстановяване към държавния бюджет нормативни актове.

Несъответствия, установени в резултат от проверката на ФТО, подаден от КП, довели до надплащане на разходи по инвестицията със средства от МВУ, а за бюджетните организации по смисъла на § 1, т. 5 от ДР на ЗПФ – и от допълващото публично финансиране или от невъзстановим съгласно националното законодателство данък добавена стойност, ангажимент за плащане от ДНФ или СНД, се документират с приключването на проверката от отговорното звено. ДНФ / СНД остойностява пропуските и извършват намаление на общия ангажимент за плащане от Механизма по съответна инвестиция или определя надплатените средства към КП. Крайният получател следва да бъде уведомен с оглед предоставяне на аргументи и/или допълнителна информация.

За намаленото финансиране и/или за надплатената сума със средства от МВУ и национално финансиране, ангажимент за плащане от ДНФ / СНД по инвестицията, ДНФ и/ СНД информира КП. Надплатената сума подлежи на възстановяване към Министерството на финансите, като за КП – бюджетни организации, разпоредители с бюджет по държавния бюджет, взаимоотношенията се уреждат в рамките на разпоредбите на ЗПФ, освен ако друго не е уговорено в оперативното споразумение или договора за финансиране. За КП, които не са бюджетни организации по смисъла на се прилага срока за възстановяване, определен в сключения договор за финансиране, който не може да е по-дълъг от 30 дни след датата на уведомяване.

След определяне на намалението на ангажимента и/или надплатената сума информацията се въвежда от ДНФ/СНД в ИС за ПВУ и в счетоводната система в срок до 5 работни дни. ДНФ или СНД поддържа в ИС за ПВУ информация за всички намаления в резултат на пропуски, в който се посочват и надплатените суми. Всички надплатени суми са възстановим ресурс към сметката за средствата от Европейския съюз на Националния фонд.

КП коригира финансовото изпълнение на отчетените и декларирани като постигнати етапи или цели на инвестицията в следващия ФТО, когато корекциите са извършени преди приключване на инвестицията. Ако проектът е приключил, корекцията се извършва от ДНФ или СНД със съдействието на КП, ако е необходимо.

# **7.3.** **Възстановяване на средства от ДНФ към ЕК**

Намаленията на средства от ЕК се обосновават с издадено Решение на ЕК с дебитна нота или прихващане от следващо плащане.

Когато средствата за България като бенефициент бъдат намалени или възстановени към ЕК в съответствие с чл. 24, ал. 3, 6 и 7 от Регламент (ЕС) 2021/241, възстановените суми на безвъзмездната помощ стават вътрешни целеви приходи съгласно чл. 21, ал. 3, б. „б“ от Регламент (ЕС, Евратом) 2018/1046. Като такива тези суми могат да бъдат пренесени и ангажирани до края на следващата година (чл. 12, ал. 4, б. „б“ от Регламент (ЕС, Евратом) 2018/1046), но не по-късно от крайния срок за ангажиране на средствата от Механизма – до 31 декември 2023 г.

# **РАЗДЕЛ 8 – ОДИТ**

# **8.1. Правомощия на Изпълнителна агенция „Одит на средствата от ЕС“ (ИА ОСЕС/Агенцията/Одитен орган)**

Изпълнителна агенция „Одит на средствата от ЕС“ извършва одитната дейност по МВУ в съответствие с изискванията на Европейската комисия съгласно Решение на Министерския съвет № 568/02.08.2021г. на Република България за организация и координация на участието на Република България в Механизма за възстановяване и устойчивост на Европейския съюз и ПМС № 157 на МС от 7.07.2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции.

Одитната агенция е учредена като самостоятелно юридическо лице с Постановление № 305 на Министерския съвет от 11.12.2008 г. за създаване на Изпълнителна агенция „Одит на средствата от Европейския съюз“, с последно измененение и допълнение от 17 февруари 2023 г. (обн., ДВ, бр. 16 от 17.02.2023 г.). ИА ОСЕС е второстепенен разпоредител с бюджет към министъра на финансите. Агенцията осъществява специфични одитни дейности съгласно Глава пета от Закона за вътрешния одит в публичния сектор (обн., ДВ, бр. 27 от 31.03.2006 г.) и Наредба № Н-2 от 30.06.2016 г. за реда и начина за осъществяване, координация и хармонизация на специфичните одитни дейности по фондове и програми на Европейския съюз (издадена от министъра на финансите, обн., ДВ, бр. 52 от 8.07.2016 г.). Функциите и правомощията на ИА ОСЕС са регламентирани в Устройствен правилник, приет с Постановление № 346 на Министерския съвет от 30.12.2008 г., последно изменение и допълнение от 18 август 2023 г. Постановление № 305 на Министерския съвет от 2008 г. за създаване на Изпълнителна агенция "Одит на средствата от Европейския съюз" (обн., ДВ, бр. 108 от 2008 г.; последно изм. бр. 63 от 26.07.2024 г.)

Дейността на ИА ОСЕС се осъществява в съответствие с международно признатите одитни стандарти, при спазване на приложимите регламенти на ЕС, националното законодателство и международните споразумения, подписани от Република България.

# **8.2. Независимост на Одитния орган**

Одитният орган притежава необходимата независимост за ефективно изпълнение на функциите си както при вземане на решения и организационно структуриране, така и при планиране (включително при определяне обхвата на одитите), извършване на проверките и представяне на резултатите чрез определените линии на докладване.

ИА ОСЕС е функционално и организационно обособена и независима, като не участва в координацията, управлението и изпълнението на ПВУ. Независимостта на ИА ОСЕС е изрично регламентирана в Закона за вътрешния одит в публичния сектор, Постановление № 305 на Министерския съвет от 11.12.2008 г. за създаване на Изпълнителна агенция „Одит на средствата от Европейския съюз“, Устройствения правилник на агенцията и Наредба № Н-2 от 30.06.2016  г. за реда и начина за осъществяване, координация и хармонизация на специфичните одитни дейности по фондове и програми на Европейския съюз.

Линиите на вземане на решения и докладване са независими от органите, определени да координират, управляват и изпълняват ПВУ. Функциите и отговорностите на ИА ОСЕС, начинът на тяхното изпълнение и разпределението на работата между дирекциите са ясно и изрично регламентирани в съответните нормативни актове и Наръчника за одитната дейност на Агенцията. Решенията за одитната дейност са изключително правомощие на изпълнителния директор. Въведените актове и процедури не допускат намеса в работата на одиторите от ИА ОСЕС при изпълнението на техните задължения в рамките на одитния процес (планиране, изпълнение, докладване и проследяване на препоръките). Дейностите, извършени на всяка стъпка от одитния процес и одитните документи (планове, работни документи, доклади и пр.), подлежат на контрол за качеството от страна на ръководителите на одиторски екипи, съответните директори на дирекции от специализираната администрация и изпълнителния директор. Одитните доклади се подписват и представят на висшето ръководство на одитираната организация/орган от изпълнителния директор, който носи и крайната отговорност за тях.

С цел да се осигури независимостта и обективността, всеки служител при постъпването си в Агенцията подписва декларации за:

* запознаване и спазване на етичните правила;
* честно, безпристрастно и обективно изпълнение на задълженията си;
* липса на конфликт на интереси;
* запознаване с определението за измама, корупция и двойно финансиране.

Според етичните правила на служителите на Агенцията одиторите се стремят не само да бъдат независими от одитираните организации и други заинтересовани групи, но и да бъдат обективни и безпристрастни в своята дейност и при справянето с проблемите и въпросите, предмет на проверка. Независимостта на одиторите не трябва да се нарушава от лични или външни интереси по всички въпроси, свързани с одитната дейност. Допълнителна гаранция за независимост, обективност и безпристрастност се осигурява чрез подписване от страна на ръководителя и членовете на одиторските екипи (вкл. и лицата, осъществяващи контрол на качеството на одитните ангажименти) на декларация за липса на конфликт на интереси, поверителност и безпристрастност във връзка с всеки конкретен одитен ангажимент. Външните лица, на които се възлага да извършват специфични одитни задачи (ако е приложимо), също подписват декларация за липса на конфликт на интереси, поверителност и безпристрастност.

В допълнение към организационната независимост на ИА ОСЕС се осигурява и професионална независимост чрез разширяване на знанията на одиторите и чрез професионално обучение и повишаване на уменията им.

ИА ОСЕС прилага стриктна система за контрол на качеството, която гарантира, че одитната дейност се извършва в съответствие с международно признатите одитни стандарти. Агенцията разполага с одитна методология, която е потвърдена от ЕК и ЕСП, за планиране, извадки, проверки на рамката за изпълнение с етапни цели, крайни резултати и индикатори (performance framework – milestones, targets, indicators), проверки за съответствие с приложимите правила, включително спазването на принципа за добро финансово управление (избягване на двойно финансиране и конфликт на интереси и предотвратяване на измами и корупция), докладване и проследяване на резултатите.

**8.3. Одитна дейност**

Одитната дейност на ИА ОСЕС по ПВУ включва:

1. системни одити с цел предоставяне на увереност, че системите за управление и контрол функционират правилно при спазване на принципа за добро финансово управление и осигуряват защита на финансовите интереси на Съюза, както и увереност, че при изпълнението на инвестициите и реформите са въведени мерки, които да гарантират недопускането на двойно финансиране, на измами, на корупция и на конфликт на интереси, както и спазването на принципа за „ненанасяне на значителни вреди“.

В системните одити се прави оценка относно: адекватно разделяне на отговорностите; подходящ избор на крайни получатели; адекватни процедури за верификация; ефективна система, гарантираща, че всички документи и доказателства за отчетените етапи и цели се съхраняват и осигуряват подходяща одитна следа; наличието на цялостна (информационна) система за събиране, обобщаване и отчитане на определените етапи/цели/индикатори за целите на мониторинга, верификацията и одита; прилагането на ефективни и пропорционални мерки за борба с измамите. Обект на проверка е и пълнотата на данните в ИТ системата относно крайните получатели, съгласно изискванията на Регламент (ЕС) 2021/214. По отношение на информационната система се извършват проверки за съответствие с международните стандарти за ИТ сигурност, интегритет и защита на личните данни.

При системните одити се обръща специално внимание на ефективното и пропорционално прилагане на правила за избягване на измами, корупция, двойно финансиране и конфликт на интереси (между кандидатите и служителите, участващи в процедурите за подбор на крайни получатели, както и между крайните получатели и изпълнителите/ подизпълнителите по договори за доставки, услуги или строителство). Съответните проверки за избягване на конфликт на интереси и двойно финансиране, включително по отношение на индикаторите за измама, се извършва също и чрез предоставената от ЕК на държавите членки интегрирана и оперативно съвместима система за информация и мониторинг ARACHNE.

2. одити на случаи на подкрепа за инвестиции и реформи (на ключови етапи и цели) с цел осигуряване на увереност относно надеждността на данните за изпълнение на етапите и целите и наличието на подходяща одитна следа за тях.

При тези одити се проверяват данните, включени в исканията за плащане и декларациите за управление с цел да се даде увереност, че данните за отчетените ключови етапи и цели са надеждни и верни и за това има подходяща одитна пътека (свързаните данни и доказателства са пълни, точни и надеждни), както и че мерките са изпълнени в съответствие с приложимото право на Съюза и националното право. Извършват се и проверки за необратимост на постигнатите етапи и цели, отчетени и одобрени от ЕК в предходни искания за плащане. Резултатите от одитите на случаите на подкрепа за инвестиции и реформи се взимат предвид при оценяването на системата за събиране, съхранение и докладване на данните за ключовите етапи и цели.

3. обобщение на извършените одити по Регламент (ЕС) 2021/241.

Въз основа на извършената одитна работа и резултатите от нея Одитният орган изготвя одитно обобщение съгласно чл. 22, т. 2, б. „в“ ii) от Регламент (ЕС) 2021/241 и в съответствие с Насоките на ЕК за страните членки за подготовка на одитно обобщение по МВУ (27/09/2021), по образеца, предоставен от службите на ЕК. Одитното обобщение се предоставя на ЕК заедно със съответното искане за плащане и декларацията за управление.

**8.4.Одитна стратегия**

Одитната стратегия за МВУ отразява дългосрочните и краткосрочните цели, плановете и приоритетите на ИА ОСЕС, както и резултатите от анализа на риска. Стратегията обхваща: одитната методология; информация за извадковите методи за одитните ангажименти и индикативно планиране на одитите, с цел да се гарантира, че подходящи одитни ангажименти се извършват през целия период на изпълнение на ПВУ. Целта е всяка структура, отговорна за изпълнението на ПВУ – ДНФ, ДЦКЗ и СНД, респ. всяко относимо ключово изискване, да бъдат одитирани в системен одит поне веднъж през периода на изпълнение на плана въз основа на оценка на риска.

ИА ОСЕС одобрява стратегия за одит веднага след одобряването на ПВУ от ЕК. В одитната стратегия се детайлизира честотата и вида на одитите, които ще обхващат както установените системи за управление и контрол, така и отчитаните ключови етапи и цели. При разработване и актуализиране на одитната стратегия се вземат предвид всички изисквания за одитната дейност по МВУ, дадени от ЕК.

Резултатите от системните одити служат на Одитния орган да направи заключение за функционирането на СУК по ПВУ по отношение защитата на финансовите интереси на Съюза, както и по отношение на събирането, съхраняването, проверката и сертифицирането на надеждни и точни данни за постигането на ключовите етапи и целите.

При одитите на случаите на подкрепа за инвестиции и реформи се прилага извадков подход на две нива съгласно указанията на ЕК относно одитния подход и методология за изпълнение на проверките на ключовите етапи и цели от 28.01.2022 г. (Guidance on sampling methods for audit bodies under the Recovery and Resilience Facility for audits to ensure the effective functioning of Member State systems in terms of collecting, storing, verifying and certifying reliable and accurate data on the achievement of milestones and targets). При одитите се извършват тестове по същество с двойна цел, т. е. едновременна проверка на постигнатите ключови етапи и цели и на спазването на принципите за добро финансово управление, за да се предостави увереност, че мерките са изпълнени в съответствие с приложимото право на Съюза и националното право и се осигурява защита на финансовите интереси на Съюза.

В случай на установени слабости съответните препоръки за коригиращи действия се адресират до одитираните структури и се докладват на дирекция „Национален фонд“, с цел да се вземат предвид при изпращането на искането за плащане към ЕК. Изпълнението на препоръките се проследява и докладва надлежно.

Одитната стратегия подлежи на мониторинг и ежегодна актуализация в периода от 2022 г. до 2026 г. включително. Тя се актуализира на годишна база, въз основа на направената оценка на риска при планиране на системните одити на органите за управление и изпълнение на ПВУ за съответната отчетна година. Промени в Одитната стратегия се правят в съответствие с резултатите от одитната дейност и/или когато съответни обстоятелства, свързани с одитната дейност, налагат това (изменения в приложимото законодателство, промени в структурата и функционирането на системите за управление и контрол, други).

# **РАЗДЕЛ 9 – ИСКАНЕ ЗА ПЛАЩАНЕ**

# **9.1. Подготовка и изпращане на искане за плащане към ЕК и придружаващите го документи**

Изготвянето на надлежно обосновано искане за плащане се извършва при условията и в сроковете, определени в настоящата СУК по МВУ, по правило **два пъти в годината** при постигане на съответните договорени етапи и цели по инвестициите и реформите, посочени в одобрения ПВУ и съгласно графика за подаване на искания за плащане в оперативните договорености между ЕК и Република България. Съответните етапи и цели, свързани с всеки транш, се съдържат в Решението за изпълнение на Съвета.

Искането за плащане e придруженo от:

* ***Придружителни писма за изпълнени етапи или цели и придружаващите ги документи, изготвени от КП/СНД и потвърдени от ДНФ/ЦКЗ***;
* ***Декларацията за управлението***, изготвена от ДНФ по образец, приложение към подписаното Финансово споразумение, подписана от министъра на финансите или упълномощено от него лице;
* ***Обобщение на извършените одити***, подписано от изпълнителния директор на ИА ОСЕС или упълномощено от него лице.

Преди изпращане на искане за плащане към Европейската комисия дирекция „Национален фонд“ анализира следната информация:

* Информацията за изпълнени етапи и цели по инвестициите и реформите, представена от КП/СНД или водещото ведомство, които са със статус „изпълнени“ и подлежат на деклариране в искането за плащане;
* Информация за постъпили сигнали в резултат на контролни и одитни проверки, както и становища на компетентни национални и европейски органи по отношение на конфликт на интереси, измами, корупция;
* Резултати от извършен контрол/одит/проверки, свързани с изпълнението на инвестициите, извършени от националните контролни или одитни органи (Сметна палата, вътрешен одит, Агенция за държавна финансова инспекция, Агенция за обществени поръчки, АФКОС, Комисия за противодействие на корупцията и за отнемане на незаконно придобитото имущество);
* Друга относима информация – „докладването на зелени разходи“.

Информацията, описана по-горе, е налична в ИС за ПВУ, включително обобщените данни за напредъка и изпълнението на етапите и целите по утвърден план-график на ПВУ. Дирекция „Национален фонд“ извършва преглед на наличната информация съгласно чл. 22, ал. 2, т. г) от Регламент (ЕС) 2021/241 в ИС за ПВУ. В случай, че бъдат установени непълни/неточни данни, се изисква от конкретния КП/СНД допълване на липсващата информация преди подаване на искането за плащане.

Работата по подготовката и изпращането на искането за плащане с придружаващите го документи протича, както следва:

* **до 24 март на година „n”/до 23 септември на година „n” – ИА „ОСЕС“ изготвя и представя на ДНФ Одитно обобщение въз основа на извършените одитни дейности;**
* **до 31 март на година „n”/до 30 септември на година „n” – ДНФ представя на ЕК през системата FENIX декларация за управлението, придружителни писма за изпълнени етапи и цели, както и обобщението на одитните доклади на ИА“ОСЕС“.**

В случай че искането за плащане не се изпраща в сроковете, определени в Оперативните договорености, одитното обобщение се представя на ДНФ в срок от 5 работни дни преди планираното изпращане на Искането за плащане. В тези случаи, ДНФ уведомява писмено ИА ОСЕС в срок от 15 работни дни преди планираното изпращане на всяко искане за плащане.

Искането за плащане се изпраща от Министерство на финансите на ЕК по електронен път по образец, който е приложение (анекс II) към споразумението за финансиране, сключено с ЕК. Със същата кореспонденция се потвърждава въвеждането на цялата изискуема информация, свързана със съответното искане за плащане в системата FENIX.

Искането за плащане се одобрява от ЕК при спазване на правилата в чл. 24 от Регламент 241/2021 г.

# **9.2. Комуникация и координация при изпълнение на ПВУ**

# **9.2.1. Комуникация между органите и структурите, отговорни за изпълнението и контрола на ПВУ на национално ниво**

Комуникацията между ДНФ, ДЦКЗ, ИА ОСЕС, КП/СНД/СН е постоянен, непрекъснат двустранен процес, който се осъществява въз основа на сътрудничество и доверие между съответните звена с оглед обмена на информация помежду им. Комуникацията се провежда чрез обмен на кореспонденция, в т.ч. чрез наличните електронни системи с информация по ПВУ – ИС за ПВУ и др., размяна на електронна кореспонденция, оказване на методическа подкрепа чрез предоставяне на становища по запитвания, разрешаване на казуси и други, участие в срещи, в т.ч. и извънредни, във връзка с включените в ПВУ инвестиции и реформи.

# **9.2.2. Текуща комуникация с ЕК по изпълнението на етапите и целите**

Подписаните оперативни договорености между България и ЕК регулират текущата комуникация между ЕК и Координиращото звено/ведомствата отговорни аз изпълнение на инвестициите и реформите в ПВУ.

Съгласно тези разпоредби, Координиращото звено, дирекция ЦКЗ и ЕК провеждат като минимум тримесечни срещи по отношение на напредъка при изпълнението на ПВУ. По време на тези срещи се обсъжда и графика за представянето на исканията за плащане. За целите на докладване на напредъка отговорните структури съгласно Приложение № 1 към ПМС № 157/ 2022 г. попълват в ИС на ПВУ Съвместна таблица за наблюдение, в която предоставят на български и на английски език обобщена информация относно напредъка в изпълнението на етапите и целите от подследващите две искания, които подлежат да бъдат отчетени към ЕК ежемесечно до 5-то число съгласно образеца в ИС на ПВУ.

Координиращото звено и дирекция ЦКЗ информират ЕК за всякакви значими рискове по отношение на графика за изпълнение на етапите и целите, особено ако това би имало отражение върху графика за изплащане на свързаното искане за плащане.

Координиращото звено, дирекция ЦКЗ и ЕК могат да организират и срещи по теми, извън наблюдението на напредъка при изпълнението на ПВУ. На тях се обсъждат инвестиции и реформи, които могат да породят специфични предизвикателства по отношение на изпълнението, както и хоризонтални въпроси, като напр. „принципът за ненанасяне на вреди“ и т.н.

В допълнение, могат да бъдат провеждани технически срещи между ЕК и ведомства и структури, отговорни за изпълнението на инвестициите и реформите от ПВУ. Координиращото звено и дирекция ЦКЗ задължително се копират в обмена на информация, както и присъстват на срещите между ведомствата и ЕК.

С цел да се улесни изпълнението на ПВУ и оценката на исканията за плащане, Координиращото звено/дирекция ЦКЗ или определените ведомства и структури представят на ЕК всякаква информация за напредъка при изпълнението на ПВУ, с цел навременна комуникация съответствието му със съответните изисквания на Решението на ЕК, като:

- представените от КП/СНД ***Писма за изпълнен етап или цел по образец – Приложение № 10 (Cover note)*** се изпращат своевременно на ЕК с цел неформално съгласуване на съдържанието и приложените към тях документи. Информацията за изпълнените етапи/цели **по инвестиции** се комуникира неформално с ЕК от ДНФ. Информацията за изпълнените етапи/цели **по реформите** се комуникира неформално с ЕК от ЦКЗ. При необходимост от допълнителна информация и корекция на представените Писма за изпълнен етап или цел, същата се комуникира с КП/СНД или водещото ведомство с цел отстраняване на пропуските. След приключване на неформалното съгласуване на подготвените Cover notes с ЕК, същите се качват в системата FENIX.

- всички документи, разработени в изпълнение на заложените етапи и цели на **реформите** по ПВУ, одобрен с Решение за изпълнение на Съвета от 4 май 2022 г. за одобряване на оценката на Плана за възстановяване и устойчивост на България (8Т80912022 ГМТ) и Приложение към него (8Т80912022 АОБ1), се изпращат н*епосредствено след изготвянето им като проекти* към дирекция „Централно координационно звено“ и дирекция „Национален фонд“ (mfnpvu@minfin.bg) за **изпращане за предварително съгласуване със Службите на Комисията** за съответствието спрямо изискванията на горецитираните документи**.** При изпращането се прилага таблица за съответствието по образец, като при промени на вече съществуващи (нормативни) документи - консолидирана версия в режим проследяване на промените.

**Приложение № 17**

**Таблица за съответствие с Решение за изпълнение на Съвета**

- всички документиразработени в изпълнение на заложените етапи и цели на **инвестициите** по ПВУ да бъдат изпращани непосредствено след изготвянето им като проекти към дирекция „Национален фонд“ и дирекция „Централно координационно звено“ (mfnpvu@minfin.bg*)* за **изпращане за предварително съгласуване със Службите на Комисията** за съответствието им с изискванията на горецитираните документи**.**

Съгласуването със Службите на ЕК се провежда преди общественото обсъждане на документа, обвързан с изпълнението на даден етап или цел, когато сроковете, заложени в Плана, позволяват това. Когато те са по-кратки, двата процеса следва да протичат паралелно.

# **РАЗДЕЛ 10 – ДОКЛАДВАНЕ КЪМ ЕК**

# **10.1. Докладване на напредъка в изпълнението на ПВУ в рамките на европейския семестър**

Целта на това докладване в контекста на европейския семестър е ЕК да събере предварителна информация за степента на постигнатия напредък в изпълнението на ПВУ, включително на оперативните договорености между държавата и ЕК и общите показатели.

Докладването към ЕК се осъществява чрез системата FENIX два пъти годишно – **през месеците април и октомври**. Задължението за докладване през април и през октомври касае всички **етапи и цели** по ПВУ, чието завършване е трябвало да се случи в предходен интервал от време, както и етапи и цели, за които се планира завършването им през следващите месеца на докладване четири тримесечия (12 месеца). Целта е да се събере ранна информация за нивото на изпълнение на етапите и целите. Поради тази причина, подаването на подробна информация или оправдателни/подкрепящи документи във FENIX не е задължително. Независимо от това, когато двукратното докладване се изпълнява точно преди подаване на искането за плащане съгласно договорения с ЕК график (март и септември), системата FENIX предоставя възможност за подаване на подробна информация и подкрепящи документи за изпълнението на етапите и целите. Данните могат да се подават на ЕК при започване/отваряне на отчетния период, което е един месец преди приключването на докладването.

За етапите и целите, които подлежат на двукратно докладване към ЕК, е задължително да се събира, поддържа и подава информация за постигнат напредък, текущата им стойност/текуща ситуация и обосновка. За етапи и цели, подлежали на докладване в предходен интервал от време (до и включващи предходното тримесечие на м. април и октомври), постигнатият напредък може да се отчита като „изпълнен“ или като „неизпълнен“. За етапи и цели, подлежащи на докладване в следващите четири тримесечия напред (вкл. тримесечието на датата на докладване и следващите три тримесечия), постигнатият напредък може да се отчита като „изпълнява се по план“, „в закъснение“ или „изпълнен“.

Систематизираната информация, получена от ФТО/обобщен ФТО, за изпълнението на етапите и целите по инвестициите и реформите във форма̀та, определен във FENIX, се предоставя от ДЦКЗ на ДЕВП за включване в информацията за отчитане към ЕК. Данните се предоставят по електронен път в рамките на кореспонденция между ДЦКЗ и ДЕВП. Данните за напредъка се представят с натрупване и съгласно указанията на ЕК и механизма за отчетност.

**Дирекция ЕВП** координира изпълнението и докладването в рамките на Европейския семестър за постигнатия напредък по отношение на изпълнението на Плана съгласно чл. 27 от Регламент (ЕС) 2021/241. За тази цел ведомствата и организациите, в областите от своя компетентност и в рамките на одобрените области на интервенция, предоставят релевантната информация. Националната програма за реформи (НПР) включва раздели за изпълнението на ПВУ. Дирекция ЕВП разглежда предоставената информация и при необходимост изисква допълнителна такава и/или изисква предприемането на коригиращи действия, след което подготвя финалната информация за изпращане към ЕК.

# **10.2. Докладване на ЕК на общите индикатори**

Докладването два пъти годишно към ЕК включва степента на изпълнение на **общите показатели (common indicators)**, за които от февруари 2022 г. нататък ЕК събира отчетна информация чрез системата FENIX за всеки ПВУ. Отчитането на напредъка в степента на изпълнение на общите показатели както на национално, така и на европейско равнище, обхваща пълния период на изпълнение на плана. Задължението за докладване се отнася до всички общи показатели, освен когато оперативните договорености изрично показват, че не е необходимо да се докладват един или повече общи показатели. Данните за изпълнението на общите показатели, които подлежат на докладване към ЕК, се представят от дирекция ЦКЗ на **дирекция ЕВП** с натрупване и съгласно указанията на ЕК и механизма за отчетност, за представянето им на ЕК.

Сроковете за докладване на ЕК на степента на изпълнение на общите показатели чрез FENIX са до **28 февруари** (с последни данни към 31 декември на предходната година) и **до 31 август** (с последни данни към 30 юни на текущата година).

# **10.3. Докладване на финансиране от други фондове на ЕС**

Член 1.12 от Оперативните договорености изисква, с цел осигуряване на ефективна координация и допълняемост на финансирането в съответствие с чл. 28 от Регламент за създаване на МВУ, всяка инвестиция и реформа от ПВУ, която получава финансиране от други фондове на ЕС, да се докладва на ЕК, в т.ч. и съответната сума на финансирането. В тази връзка държавите членки следва да:

- актуализират информацията (ако е необходимо) за мерките по ПВУ, която вече са представили по отношение на друго финансиране от ЕС;

- предоставят нова информация за други инвестиции/реформи от ПВУ, получаващи финансиране от други фондове на ЕС.

Подкрепа от други фондове на ЕС, декларирана в ПВУ или отчетена преди това във FENIX, ако не е не се е променила , не е необходимо да се докладва отново.

Докладването на подкрепата от други фондове на ЕС се извършва от дирекция „ЦКЗ“ в системата FENIX по правило.

# **РАЗДЕЛ 11 – ИНФОРМАЦИОННИ СИСТЕМИ**

# **11.1. SAP системата на Министерството на финансите**

SAP системата представлява интегрирана информационна система, която се администрира от Министерството на финансите и се използва при счетоводното отчитане на средствата по МВУ. Системата покрива изцяло нуждите на счетоводното отчитане. За изпълнение на функциите си дирекция „Национален фонд“, както и СНД използва модул “Финансово счетоводство”, “Контролинг”, „Управление на инвестиции” и “Управление на държавния сектор”.

В модул „Финансово счетоводство“ се осъществява счетоводната отчетност на утвърдената със стандартните счетоводни записвания информация.

В модул „Управление на инвестиции“ ще се създаде в структуриран вид бюджета на ПВУ, разпределен по инвестиции. Въвеждането на данните за всяка инвестиция се основава на подписано оперативно споразумение между МФ и съответния КП или СНД. В рамките на ресурса, определен по инвестициите поетапно и на основание сключени договори с крайни получатели СНД ще въвеждат всяка една инвестиция с конкретен КП или КП, избран с подбор.

В модул „Контролинг“ ще се управлява бюджета и изпълнение на бюджета на всяка една инвестиция в рамките на договорената и разрешена за плащане сума към крайния получател.

Дирекция “Информационни системи“ в МФ осигурява поддръжката на SAP системата на МФ в сигурна информационна среда, като прилага утвърдените политики, правила и процедури в министерството, съобразени с изискванията на Закона за електронно управление, Закона за киберсигурност и Наредба за минималните изисквания за мрежова и информационна сигурност. Създаването, промяната и заличаването на профили на потребители в рамките на системата, както и всички дейности, свързани с администрацията на системата, включително обучението на новопостъпил персонал, са от компетенцията на МФ и се осъществяват съгласно процедурата за управление на потребителски профили в SAP, утвърдена със заповед на министъра на финансите.

Служителите, работещи в SAP системата, предоставена от МФ, са длъжни да опазват своето потребителско име и лична парола и да не ги предоставят на други лица. Парола, станала известна на неоторизирано лице, се сменя незабавно. Отговорност за смяната на паролата носи съответният потребител.

Непрекъснатата работа на ИТ системата се регулира от общия за МФ „План за непрекъсваемост на ИТ процесите в Министерство на финансите“, разработен от дирекция „Информационни системи“ и одобрен от главния секретар на министерството. В него са установени ясни процедури за действие на ИТ и бизнес специалистите от дирекцията в условията на извънредна ситуация, в зависимост от нейното класифициране.

Дирекция „Национален фонд“ е собственик на информацията, която оторизирани от него служители създават в SAP системата, и като такъв отговаря за въвеждането, промяната, верността и поверителността на информацията съобразно националните нормативни изискванията. Сигурността на ИТ на дирекция НФ е регламентирана в актуалните версии на Политика по мрежова и информационна сигурност на информационните системи в МФ и Правилника за нейното прилагане. СНД са собственици на информацията, която създават по обособените за техни цели самостоятелни фирмени кодове и отговарят за въвеждането, промяната, верността и поверителността на информацията съобразно националните нормативни изисквания.

SAP системата разполага със специализирана софтуерна програма за поддържане на списък за достъп.

# **11.2. Информационна система за ПВУ (ИС за ПВУ)**

В България Информационната система за управление и наблюдение на средствата от ЕС (ИСУН2020) изпълнява функциите на Информационна система за ПВУ. В ИС за ПВУ се записват и съхраняват в компютъризирана форма данните за всяка инвестиция/реформа, необходими за целите на мониторинга, оценката, финансовото управление, проверките и одита по ПВУ, като изключение са счетоводните записвания, които се извършват в SAP система, като между двете системи има изградена връзка.

ИС за ПВУ обслужва всички административни структури, участващи в процеса на управление, наблюдение и контрол на средствата от МВУ, независимо от тяхното местоположение на територията на Република България. ИС за ПВУ има модулна структура, която обхваща комуникацията с крайни получатели, СНД, СН и ДНФ, изпълнението, наблюдението, финансовото управление и контрола на ПВУ. Системата гарантира разделението на функциите на отделните потребители и на отделните административни нива. Тя събира финансова и статистическа информация за целите на финансовото и техническо управление, а също и за целите на наблюдението, оценката, одита и контрола.

Всички КП, структури и звена, ангажирани с управлението, контрола и одита на ПВУ работят в системата посредством оторизиран достъп до ИС за ПВУ съгласно ясно определени процедури за достъп и правила за работа с информацията. Достъп може да се осигури и на други лица с оглед контрол или наблюдение при необходимост, включително ЕК, ЕСП, ОЛАФ и Европейската прокуратура. Информационната система позволява определяне на права на различните типове потребители, които изпълняват функции по контрол или са КП.

Поддържа се информация за:

* процеса на подбор, оценка и договаряне с КП от СНД, вкл. наименование на крайния получател на средствата съгласно чл. 22, ал. 2, буква г), i) на Регламент (ЕС) 2021/241;
* извършените разходи и всички разходооправдателни документи, свързани с изпълнението на инвестициите и реформите, финансирани от МВУ и допълващото публично финансиране;
* контролния процес и одитна следа за целите на одитните и контролни ангажименти – включително контролни листове за проверка;
* извършените намаления на договорената с оперативно споразумение/договор за финансиране стойност на финансиране от МВУ в резултат на установено двойно финансиране, финансови и технически пропуски в изпълнението на инвестициите, както и за дължимите/събрани суми, в случаите на приключили проекти;
* регистрираните сигнали за инвестициите/реформите, изпълнявани в рамките на ПВУ;
* регистрирани сериозни нередности, статусът им от етапа на предаване на компетентен орган до издаване на акт за липса/установяване на нарушение от компетентния орган;
* изпълнители, включително членове на обединения (ако изпълнителят е Дружество по Закона за задълженията и договорите), подизпълнители и физически лица, получатели на финансиране от МВУ, когато КП на средствата е възлагащ орган в съответствие с правото на Съюза или с националното право в областта на обществените поръчки, вкл. име на изпълнителя и подизпълнителя, собствено(и) име(на), фамилно(и) име(на) и дата на раждане на действителния(те) собственик(ци) на получателя на средствата или на изпълнителя по смисъла на член 3, точка 6 от Директива (ЕС) 2015/849 на Европейския парламент и на Съвета съгласно чл. 22, ал. 2, буква г), „ii“ и „iii“ на Регламент (ЕС) 2021/241;
* списък на всички реформи и инвестиции по ПВУ с общия размер на публичното финансиране, като се посочва размера на средствата, изплатени по линия на МВУ и от други фондове на Съюза съгласно чл. 22, ал. 2, буква г), „iv“ на Регламент (ЕС) 2021/241.

Дирекция „Национален фонд“ в качеството си на Координиращо звено поддържа информация в ИС за ПВУ за осигуряване на адекватна одитна следа чрез съхраняване на всички финансови записи и извършени проверки в ИС за ПВУ по отношение на:

* исканията за плащане, които изготвя към ЕК, и всички елементи на проверката, която извършва;
* проверката на ФТО/обобщен ФТО от КП/СНД и всички елементи на проверката, която извършва;
* събиране чрез ФТО/обобщен ФТО и поддържане в ИС за ПВУ на стандартизирани данни за крайните получатели съгласно чл. 22, ал. 2, буква „г“ на Регламент (ЕС) 2021/241;
* осигуряване на финансов ресурс на КП/СНД, съгласно сключените споразумения.

СНД отговаря за осигуряването на адекватна одитна следа чрез:

* текущо въвеждане от КП в ИС за ПВУ на всички разходооправдателни и платежни документи, както и на документите, доказващи изпълнението – сертификати, актове и други, в зависимост от спецификата на инвестицията;
* събиране, въвеждане и поддържане в ИС за ПВУ на стандартизирани данни за крайните получатели съгласно чл. 22, ал. 2, буква „г“ на Регламент (ЕС) 2021/241;
* проверката на ФТО от КП и съхраняване на всички финансови записи в ИС за ПВУ.

Дирекция „Централно координационно звено“ осигурява поддържането на адекватна одитна следа за напредъка на включените в ПВУ реформи и напредъка в изпълнението на съответните етапи и цели.

С цел подпомагане и улесняване на пряката работа на потребителите на ИС за ПВУ в системата са налични видеоръководства за работа с нея и е осигурен help-desk при възникнали запитвания, свързани с използването й.

# **11.3. Връзка между информационните системи**

ИС на ПВУ поддържа връзки с други информационни системи, които позволяват извършването на различни насрещни проверки и намаляват вероятността от грешки при въвеждане на данни. Изградени са връзки с Търговския регистър, Регистър „Булстат“ и Централния регистър на юридическите лица с нестопанска цел, системата „Мониторстат“ на Националния статистически институт (НСИ) и RegiX. Поддържа се връзка между ИС на ПВУ и SAP система по отношение на платените суми по инвестициите от КП.

# **РАЗДЕЛ 12 – ПУБЛИЧНОСТ И ИНФОРМАЦИЯ**

Съгласно изискванията на частта „Информация, комуникация и публичност“ от Регламент (ЕС) 2021/ 241 инвестициите, получили финансиране по Механизма в периода 2021–2026 г. и включени в ПВУ, е необходимо да бъдат популяризирани. Целта е да се постигне информираност на широката общественост относно процеса на изпълнение на всяка реформа и инвестиция, заложена в ПВУ.

Съгласно ПМС № 157/2022 г. дирекция „Централно координационно звено“ отговаря за изготвянето на стратегическа рамка за осъществяване на информационни и комуникационни дейности по отношение на Плана. Дирекция „Централно координационно звено“ поддържа информация за 100-те най-големи крайни получатели на националния ПВУ в съответствие с чл. 25, буква а) от изменения Регламент (ЕС) 2021/241 за МВУ и предоставя връзка към националния портал.

# **РАЗДЕЛ 13 – ИЗМЕНЕНИЕ НА СУК НА ПВУ**

В качеството си на Координиращо звено за изпълнението и контрола на ПВУ дирекция „Национален фонд“ отговаря за разработване на СУК, обхващаща всички ключови процеси и дейности, които се изпълняват. Всички участници, които прилагат СУК, осигуряват по адекватен начин изпълнението им съгласно установения административен ред в съответното ведомство/организация. СУК се преглежда и актуализира регулярно. Дирекция НФ използва различни информационни източници, за да оцени системите и процедурите и да идентифицира необходимите подобрения.

Източниците включват изменение на приложимата нормативна уредба, изменение на ПВУ, текущо изпълнение на заложените правила и процедури за изпълнение и контрол, залегнали в СУК на ПВУ, периодична оценка на риска, направени мотивирани предложения от ведомствата и структурите, прилагащи СУК, вътрешни и външни одитни доклади (включително доклади, изготвени от компетентни служби на Европейския съюз), проверки на място или резултати от сигнали, оценки за изпълнението на ПВУ.

Като минимално изискване СУК на ПВУ следва да бъде преглеждана от ръководния екип на Координиращото звено при:

* промени в нормативната уредба, имащи отношение към дейността на ведомствата и структурите, участващи в изпълнението и контрола на ПВУ, в т.ч. и на дирекция НФ в качеството й на Координиращо звено.
* препоръки за промени в СУК, отправени от Европейската комисия, вътрешни или външни одитори.
* постъпили мотивирани предложения от ведомствата и организациите съгласно ПМС № 157/2022 г.;

**Изменение/допълнение** се прави при следните обстоятелства:

* при съществени изменения в европейското и национално законодателство, които изискват създаване на нови процедури и/или адаптиране на действащите;
* след препоръки от одитен доклад на ИА ОСЕС или от други одитни институции, които съдържат констатации, налагащи съществени промени;
* при постъпили мотивирани предложения от ведомствата и организациите съгласно ПМС № 157/2022.

При идентифициране на необходимост от определена промяна/подобрение на процедурите директорът на дирекция „НФ“ възлага организирането и извършването на изменението. Изготвя се проект на изменение и/или допълнение. Измененията на процедури, които пораждат задължения за други институции и ведомства извън системата на МФ, се съгласуват със засегнатите ведомства и структури преди тяхното одобрение. След съгласуване на проект на изменение/допълнение на СУК с ведомствата и организациите съгласно ПМС №157/2022 г., се стартира процедура по одобрение от министъра на финансите.

Версиите на СУК получават поредни номера. Датата, от която изменението влиза в сила, е датата на одобрение от министъра на финансите. Версиите се номерират с единна последователност от поредни номера, която обхваща всички раздели.

Актуалната консолидирана версия се съхранява в дирекция „НФ“ и е достъпна на интернет страницата на МФ. Контролните листове се въвеждат в ИС за ПВУ. При необходимост се предоставят по електронен път на СНД и КП.

Всички участници в процеса на управлението, контрола и одита на средствата по МВУ, както и служителите на дирекция НФ, се информират за промени, настъпили в СУК, с електронна кореспонденция чрез ИС за ПВУ.

1. Решението за изпълнение на Съвета, споразумението за финансиране и оперативните договорености, са публикувани както на <https://www.nextgeneration.bg/14р>, така и на страницата на Министерството на финансите (Начало - България и ЕС - План за възстановяване и устойчивост на Република България) на следния адрес: <https://www.minfin.bg/bg/1579>. При изменение на горепосочените документи, актуалните им версии се публикуват на същите места. [↑](#footnote-ref-2)
2. Документ SWD (2021)12 final/part 1/2 от 22.01.2021 г. [↑](#footnote-ref-3)